text:
” En teh thianpa sawte saw tunge a?”
” Khawi saw…”
” Nuni te thutna hnunga thu tleirawl rual zinga sang deuh ber, Kawr paw dal ha saw”
” Eee….U Zamlova fanu a nih saw…..”…
“…Eh…chu Laipawngi kan tih thin kha maw?”
” Hi…hi….Aw ni e”…
Kan inkhawm ve chu hmeichhe tlar lam en hu chungin kan nui ker ker a, Ka hriatloh tleirawl an lo awm sup tawh a lawm le…Pawl 7 ka pa sikul atanga ka zawh hnu khan Kan khua ah ka awm ngai talo vang vang a, Ka hawng a nih pawn Ekzam chawlh ka hmang zawk thin a, Hunpui laiin ka hawng hman ngailo hrim hrim..Tuna ka zir mek ka zir hnuah phei hi chuan tun hi ka vawi 1 hawna niin chu pawh ka zir zo vek hnua hna chhete ka thawh ve avangin Hunpui chawlh ka hmang ve thei hram zawk a ni..Thangkhat lian zet mumal takin ka awmlo bawk a rawlthar chhuak ka hre manglo pawh a awm viau. A then phei chu ka awmlaia nausen mai mai an nive tlat a lawm le..
Kham ni kha chawlhni niin Masi hma a chawlhni inkhawm tawpna ber a ni a, Sunday school awmloin kan Inkhawm pawlh vek tawh a. Seneoir Dept.zing ami hmel fai zet mai, sam bu tha leh vun nalh tak, Pian fuh em em mai chuan ka mit a la viau a nih kha..Amah lah chu a Patea te nen kan inkawm ve deuh lai chuan Vak thei tawk tawk, kawr ha manglo a tawlh ve mai mau Lai pawng zet mai a ni thin a, chuvang chuan fiamthu in ” Laipawngi ” ka ti pek a, karlo ah mi zawng zawngin an ko ta sup sup a, a pu hlen ta deuh der a ni.. Mahse, chhia leh tha a hre ta bawk a, tuman an ko tha vak duhtawhlo a ni awm e…Bangalore lamah a pa farnu pastor pasal nei te bulah a zuk awm ve reng tawh a, November thla tawp lam khan a rawn hawng ve chauh a ni awm e..
Khami ni atang khan ka rilru ah a cham tlat mai si a, ka hmu chak reng thin a, hmuh hun ka nghakhlel thei khawp…KTP in Advence krismas an hmang dawn a, KTP em em lemlo mah i la, kalve ngei kan duh avangin Gift Exchange tur atan eng eng emaw kan lei ve a, Phur takin Kohhran Hall lam pan chuan kan kal a. Hall kan thlen chuan an lo awm laih laih tawh a, Krismas hla sa in an lo zai thup thup a.
A fakna ri chu ngai ru…( Ngai ru)..
Angel ho te zai mawi ri…
Chungnung bera ropui rawhse. Leiah remlengse an ti..
Tiin thalai za rual dawn an lo zai chuan boruak a ti tho tha khawp mai..
Programme an hmang tan a, a hlimawm phian lehnghal, Group hrang hrang ten an items chan an hnehsawhin a hlimawm hle mai..Keini thian dun pawh tlar hnung lamah kan thu dun kak a, kan hriat mangloh an awm nual tawh avangin kan khual duk lehnghal. Chutia programme an hman mawlh mawlh lai chuan ka Camera chu ka lo hmet de zuai zuai reng a, a nihna takah chuan tin bik leh zawn bik deuh ka nei a ni.. Ka kahfuh tum ka hmuh mai loh avangin ka thianpa chu ka pe a, a ni chuan a lek kual ve ta sek a…A duhtawk a hmeh hnuah, ka keng ve leh ta a…a thlalak hmeh te ka enkual vel chuan, ka target tak mai a hmet fuh tel tlat mai, ” Hei hi” kan ti ngawt a, a bula thute atang chuan kan zawng ru vat vat a, kan hmu ta nge nge a. Kan thutna len piah piah leh ah, Bang bulah lai hmel deuhin a lo thu hi a lo ni a, an mahni rual ho chu chulai hmunah chuan an lo thu khawm lat a, a thutna a biru em bawk a ni, ka lo hmuh mai lo..
A bulah chuan amah rual vel mipa hi a thu a, ka en zauh zauh reng a, an awmdan vel chuan ka mit ati kham ru viau. An hlim hmel phian lehnghal…Chutah ka camera chu lek chhuakin ding meuhin chung tleirawl rual ho chu kan hmeh sak thawr a, a phe an hmuh chuan an rawn hawi a,
“ti leh rawh” tiin an inpost sap sap a, nui sak pah chuan ka hmet a…Ka shot zawh chiah chu hmu se an lawm kherlo ang..Ka zoom vak a, an zinga pakhat chiah ka labing tih an hre dawn si a..
Programme tlangpui a zo a, A tawp ber atan Gift Exchange a ni….Number kan zavai a inkhawm zat an siam a, kan pawt tliar tliar a, Mipa leh Mipa inpek palh a awm thei a, Chu chu hre ranin Mipa ho chu an uang hlawm hle..Kan number pawh chu an puang lauh lauh hlawm a…Hlauh ruk ang ngeiin Mahni thiante number in mil an awm ta sup mai a, an ri leh ham ham thin…Midang kan hriat ve lem loh engemaw ti taka lo hriat ruk inpawt fuh anlo awm ve bawk nen, kan nui leh ham ham thin a…A host tupa in a thiamin boruak a chawk hot thiam viau bawk a. Thianghlim tak si hlimawm tak bawkin hun a hmang thiam viau..ka thianpa pawh a number a chhuak a, Kan veng nula niar ve tak, Kum thar maia KTP over tawh tur, Keini pawh sunday school a min ho hman thuak khawp a un tawh, sunday tlai a Tlangval zu rui intibuai pawh thelh ngam chin ngat tawh nen an In ang ta tlat mai le, pumna urin kan nui a,
“nangpawh K’u Siamtei nen in ni ve dawn” a ti a. Hetiang a, No in ang hi an present ken an inpek mai bakah an thut dun tir zel a…Kan ri laih laih reng mai..Ka thianpa Pair lah zamlo ve tawk tawh tak a ni si a, “Tea khawmaw Lalmama nen hian thla minlo lak sak teh” a ti deuh reng a, kan nui tlawrh tlawrh reng a…Host chuan ” Number 16 tute nge ni a?”…an ti lauh lauh a…Ka Number a ni tlat, Ka tho vat a, ” Keimah” kan ti a…Host chuan ” Awle…Kan veng tlangval chhuan vawr, Infiam thei, Lehkhathiam bawk si hi tu nula nen tak in kawp ang maw…U Siamtei hi ni hlauh se kan va ti ve….nula hi an nilo ang a, Makhuma a ni daih mai ang a, tunge 16 dang awm che u” a ti lang lang a, ” Heta hi” tiin tleirawl rual awmna lam chu an ri ham ham a…” Aw www….Rosangpuii, Kan veng nula chhuanvawr tur, Miss Chapchar kut ni thei ngat a ni” tiin a puang a, ka va en ve nak chuan kan ” Laipawngi” kha a lo ni a…Ka phur zual sauh a…a rawn kal phei a, a sen ap ap a, a zak hmel leh nui hmel chu ka lo en kar a, “An inhmeh dawn raps” tiin kan host chuan a lo ti a, kan indinchilh hnuah Kan gift chu kan inpe tawn a, ” Midangte kan tih tir dan ni miahloin Sap tihdanin an inkuah ang” a ti kher bawk a…Ka duhlo ru hle..kei aiin ka hma a diing chu a lai zawk a, a sen ap ap mai…” A kuah ngam dawn em” a lo ti leh a, ka pan hnai a, ka va kuah ta a…Kut an beng dar dar a…Ka thutna lam zawkah chuan kan inzui phei ta hnak hnak a.
A ngawi ngal a, a thiante chuan an rawn chhaih laih laih reng a, a phone chu tul hleiloah a unlock a, a lock leh a, a hmet a hmet a. “I zak ve deuh em ni” kan ti a, “Zaklo e…” a tive mai nangin a zak a ni tih ka hre reng…” i lo nula ve tawh lutuk a ka hai dawn che a lawm, Nimin khan biak in ah khan ka hmu che a, i chhelo khawp mai” kan ti hram a…Han biak tlangnel vel ka tum a. “Ah…teuhlo, kei te chu ka ni lo ang” a ti nuaih a, ” Enge i sawi awmzia” kan ti a, “Ka thiante bulah ka phei dawn” a ti a, a ding hluai a…Engmah ka sawilo a chezia innocent lutuk chuan min ti hlim tlats.
“Rosangpuii khan a awmna a sawn si a, hrem a ngai a ni, Hetah lo chho tehse” tiin Host chuan a ko a, a thiante chu a chum taih taih a, a kal duhloh ka rin tehlul nen a ding a, a kal ve mai bawk a. An lo haw haw dar dar a. “Awle…tinge i thutna ah thulo a, i thiante bulah i phei daih a?” Host chuan a ti a….” Ih…ka thutna sa reng a lawm” a lo ti ve khauh a…an nui ham ham a..Ka thiana chu ka signal zauh a, a hrethiam a a camera chu lek chhuakin a hmet nghal char char a. “E…kan rules anga awm dan tur in i awmlo a, kan hrem che a ngai dawn a ni.” a ti a. “Naaa….aman min thutpui duhlo a nih kha” a ti ta daih a, a nui sen sen reng a, a zam hmel viau nangin zamlo ang taka lan a tum ve fan a. “Wow….chu Tv Tea khan i thut sawn tir em ni?” a rawn ti a,” Ka ding a….Min rawn zawt leh a, Stage ah min ko chhoh a, kan 2 chuan min dawp vel ta a. “Nia, I bulah ka thu peihlo, i putar roh si min ti tlat a nih kha” ka ti ve sak a. An haw haw dur dur a. “Tunge diklo zawk hriat a har khawp mai..” a ti leh a. “Engtin nge kan hrem ang” a ti a, Lam turin an ti tlu ta a. Sangpuii a zai ang a, kei ka lam dawn a ni….a zai ve mai bawk a, ka lam ve mai bawk a, ka uan a chhuak a, ka lam ta chiam mai a, boruak kan siam ta phian a. Chutiang vel chuan Advance Chrismas chu kan hmang zo a. Ban-ah Arsa kan ro leh thingpui tui tak kan in leh a.
“I van lo zaithiam ve a?” mei nei deuh chuan ka ti a. “i zaklo e…nangmah kha i lamthiam zawk” a ti ve mai a, kan nui dun hak hak a. “U Te, Spi kha in haw kawng a inang bawk a, i rualin haw mai rawh se aw, kan kalsan dawn a ni” a thian nu pakhat chuan a rawn ti a. “aaaa, Hlimi in va sual” a ti bai bai a. “I chak hle kha, kan bulah i sawi zawt zawt a, a bulah i lai leh si,” nui hawr hawr pah chuan an rawn ti a. “awi inzaklo eee…ka…” lungte a chhar a vawm tak tak a. “A nih thiannu naktuk kha aw” tiin an kal san ta a.
Ka thianpa nen kan 3 chuan kan inzui haw dam dam a, zan dar 10 a pel dawrh tawh a, Kan in kal pel ngai a ni a, an awmna hi, ka thianpa nen chuan engmah sawi chuanglo chuan kan zui ve zel a, kan ti ti bawrh bawrh a, ngawi rengin kan bulah a kal ve zel a. An in kan thlen chuan inchhung chu a lo la eng pap a, a nute an la meng tih hriat takin Tv ah mi anlo tawng lang lang a. “Lo lut kawi ula, thingpui ka lo lum ang che u” tiin min sawm der a, chhan tumin ka ang zuau hman tawh a, ka thianpa chuan “nia, a la hma bawk a, lut kawi zawk i la” tih leh zui a rual a, engmah ka sawi hman ta lo, an inah chuan kan inzui lut diah diah a. A nu leh pa leh a u mipa ke bai hian tv an lo en thap a, keini ho chu minlo en ha hlawm a, “Eee..Tea leh Lalmama ve hlawl chu, Sangpuii in rawn thlah elaw..in va fel ve” a nu chuan a lo ti teh hlut a..Lalmama chuan ” Fel em em vang pawh a ni lo, kan tihtur hrelo in kan rawn zui ve mai mai a nih hi” tih pahin thuthmun kan rem a…Zan dar 11 rik tepah kan hawng ve ta a…A dik tak chuan kan tan len a nuam viau lemlo..A pa hi kan kawm phak nilo mahse, a nu leh pa inruk zan te hian ar kanna ah kan lo hey tonite ve hman tlat a, kan u rual vel an ni tihna a nih chu.
Urlawk zan a ni a, Inkhawm banah Vengchhak lamah Lalmama tawihte in ah hman tumin kan inbuatsaih a,, Kan thuamhnaw neih lum ber ber nen kan in thuam nasa ve hle….Motor ka ti nung a, kan tlan chhuak a, Pi Dawngi dawr kawtah kan ding a, Tleirawl rual khat an lo awm laih laih a. Lalmama chuan “Enge kan lei dawn, Dispo ka lei tel ang em? ” a ti a, ” i thu vek a lawm” ka lo ti awlsam et a…Dawr chhungah chuan a lut a….Lalmama thil lei ka lo nghah lai chuan Hlimi leh Notei- Sangpuii thiante chu an rawn kal a, ka lo en reng a, khawlai ah an inthuamna pangngai a an inthuam chuan an lang nula ve viau tawh a. Ka motor zawn an thlen chuan Notei chuan “Hei u Tea motor a nih hi” a ti a…Hlimi chuan min rawn pan vat a, Motor glass ka lo ti hniam a. “U Te khawiah nge in kal dawn a?” tiin a rawn dak a. “Lalmama hian vengchhak lamah kal a rawt pek a, kan leng zawk ang chu kan ti a,” ka ti ve mai a. “Eh..nuam awm bik ve, Khawhar deuh an awm em ni?” tiin a nui hak hak a, a mi han tih vel dan chu a zei vei nek a, Lalmama chu a rawn lut chiah a, “U Mam minlo hruaive teh u.” nui hak hak pah chuan a ti a, ” Lo kal ve ula a ni mai alawm” nui chungin Lalmama chuan a ti a, ” Thiani kal rawh kan zui ve chuan Miss khan hnawk min ti lutuk ang” Notei chuan a lo ti a. Lalmama chuan ka shock ang che u” a lo ti vat a, nui har har pah chuan an kal sawn a…” Mam, an kak ve tan tawh a nih kha” ka ti a. “Tunlai naupang te chu an zei ha zel mawle” a ti liam puat a.
Kan lenna ah chuan ka tui hlawl lo, an un hlawm tawh si a, Nula tak tak tawh, chhungte ngaihsak vak ngai tawhlo chin, Bial Zaipawl ah tel phak, Zirtirtu etc an ni nuaih a, an polite in fiamthu an duh viau nangin ka tlei ve meuhlo…Ka phone a rawn ri tret a, ka en vat a, Msg ka dawng a lo ni a, “Thianpa, nuamlo i tih hmel e…i duh chuan i hawng mai dawn nia, min ngaihtuah suh, Mary Scooty ka rawn hawn mai ang” tiin Lalmama chuan min rawn text ru a, ka va melh a, A bial nu Mary nen ar kan vel tur buaipuiin an lo kun dun ngar ngar a. “I share tur hi rawn lam la” ka ti let ve a. “Ka awm a nuam zan silo a, ka lo zuk tin mai teh ang” tiin chhuanlam ka siam a, Min ui der ve hlawm viau nangin ka ti ve tlat bawk a, Lalmama nen chuan kan inzui chhuak a, Royal Stag um 1 chu ka pe a, a kekawr kawnga zep tat tat pah chuan “Bawih, mangtha…naktukah news ka sawi dawn nia” tiin kan in mangtha a, Kan venglam a haw tur chuan ka in khalh chhuak ta a.
Zan dar 11:30 vel a ni tawh, khawlai a lun viau tho, kan naupan lai te kha chuan Halpuah an hal dup dup thin a ni si a, chutiang halpuah ri hriat tur chu a awm lemlo, Mahse naupang te te khawlaia inkuah rial rial ka hmu nual thung…Kan veng ka thleng a, Kan veng pawh a lo lun lat lat khawp mai..kan veng hi kan khua ah chuan veng lian lai ber leh veng hlun lai ber kan ni a, Mahse, sawrkar office leh zirna school erawh kan nei vaklo thung, Bazar hmun a nihna hi a ti luntu ve tak pawh a ni…Ka car tape chu ka play a, Motor chuan ka tlan zel a, Rualkhat te te a party kawngpui dungah an awm sup a, Bike a inphur vawk vawk tawk lah an lo awm ve reng bawk a. Ka phone a ri a, ” Hallo, ” ” Hmela, Khawnge i kal a” tiin ka thian kawm ve zeuh zeuh thin Rajua kan tih mai chuan a rawn ti a. “Lalmama nen kan leng a, ka rawn hawnsan a nih hi” ka ti ve mai a. “I van lucklo tak, tunah khawnge i awm, Kan awmna ah lo kal ve la?” a rawn ti a..Ka chak vaklo an boruak a ring luih luih hmelin, an rui hmel tawh hlawm bawk si a..A hrim hrimah Nupui pasal innei vek tawh an ni a,an kawppuite theuh nen an ni dawn si a, ka pheih vak lemlo ” Ka lu a na deuh a, ka lo kallo phawt mai ang, nuam deuhin lo hmang phawt teh u” tiin ka thlah a….Ka phone ka dah leh chiah a, Msg ka lo dawng reng niin motor khalh pah chuan kan hawng hram a.
“In hmang nuam awm” tih ringawt hi Number ka hriat ngailoh atangin ka dawng a….”tu tak chu ni maw?” tiin ka call back a, a ring hman meuhlo a lo pickup vat a. “Hallo” a rawn ti a,hmeichhe aw a lo ni a. “Hallo tunge aw..Motor ka khalh laklawh a, Ka reply theilo che a,” ka tive ngawt a. “Min hrelo ang, in lo hawng tawh em ni..? Nge..i ride vel zawk” nui hak hak pah chuan a rawn ti a. Kan In ka thleng chiah a. Motor ka ti thi a, “Aw…aih….hei In ka thleng chiah a?” ka ti ve mai a. “in lo hawng tawh a maw…?” a rawn ti leh a, a aw ka hriat ngai a ni bawk silo, tunge niang, ka be tawhlo mai dawn em ni ang, a sawi ho hmel bawk si ka ti rilru a. “I duhtawk i hmu tawh a ni maw?” a la rawn ti talh a. “Tunge maw i nih leh, Ka lu a na deuh a, ka hawng ta mai a lawm….mangtha phawt” tiin ka phone chu ka dah a…In chhungah chuan ka lut a, Ka farnu leh a thiante ho an lo awm thap a. An meilum ai zuk ai ve pah chuan, “In va lucklo hlawm veee….Ar kanpui tur pawh in hre nange?” ka ti hlut a. “Awii..pawisa heksak mai mai, Zaikhawmna ah kan kal dawn a sin, ” tiin an zinga pakhat chuan minlo chhang a. “Te Coffee i duh ve em..? I duh chuan hei flask ah hian a awm a, i lo insiam ve mai dawn nia, nangpawh i rawn haw hma em kha” tiin ka nau chuan min fiam a, Rei vaklo ah ka room lamah ka chhoh san ta daih a.
“Te kan chhuak a nia, Kawngka kan kalh lo, Ka nu leb pa Ka pu an tlawh a, an tlaivar ka ring” tiin ka nau chuan min rawn bia a ” Aw www…Khawngein kal dawn?” ka ti vat a, ” Kan zaikhawm dawn” a lo tiawlsam et a, awle, Heater kha off lo la, ka rawn chhuk ang” tiin ka thuamhnaw ka thlak sawk sawk a. In hnuai lamah chuan ka chhuk a, Room Heater chuan boruak vawt lutuk tur a lo ti lum ham ham a, a nuam khawp mai, Tv ka chhuah a, earphone in ka laptop a hla ka ngaithla thung a….KTP programme hman zan thlalak ka up load chu ka en kual vel mai mai a, Sangpuii thla chu kan lo hmet hnem hman kher mai….Ka mithla ah a sen ap ap hmelte, a nui sen sen hmelte, a pian in phut chho tan khal deuh tal te, chu a lo lang zut zut a, Tv ah “Jingle all the way” tih flim a chhuak a, flim lam ka ngaihsak lemlo, Sangpuii thlalak chu ka en veng veng a, Dr.Hook hla ” Only sixteen” tih chu ka ngaithla riai riai bawk a….
“So, why did i give my heart so fast?
It never will happen again.
But i was a mere child of Sixteen
I’ve aged a year since then..
She was only sixteen, only sixteen..
Oh but i loved that girl so..
Ka lo maimichhing diar diar a, ka phone a vibrate chur chur a, ka en vat a, na china number bawk kha a lo ni a. “Hallo, U Te i mu tawh em ni, lo kal ve la,” a rawn ti leh ta tawp a. “Rawn kal duh mah ila, tunge i nih a” ka ti a. “Aw www…Notei,” nui har har chung chuan a ti a. “A nih tak chu Arsa in kang awm sia, ka tibuai ang che u,” kan ti hram a. “Teuhlo, Kan thian ho chauhin kan awm…a boring raps, lo kal la, nuam i ti khawp ang” a rawn ti a, ka hriat phak reng hian “a peih lo tawp ang” a lo ti a. “kha kha tunge” ka ti vat a. “Sangpuii mawle, a sawi a sawi che a”
“hei Lalnunpui i zaklo lutuk,”
phone an inchuh ni ngei tur a ni, an ri rak rak a. “Mahlimi ka nia, i lo kal dawn em?” a rawn ti a. Ka nui sak a, naupang hlawm tak hi chu awww…engtin nge ka tih ang. Kal chu ka chak viau a, Mahse naupang zinga awm ka zak deuh bawk si, ka buai ru khawp a….a hnu deuh ah chuan “Lo kal zawk mai teh u, Wai Wai rawn lei u la, keimah chauhin In ka nghak bawk si a, ka chhuak theilo” ka ti ve ta zaih a.
Ka room ah ka awm leh tawh a, snack tlem nen ka dawm mek a, No 1 pawh ka la lem zo hmanlo.. naupang ho chu an reh hmak danah an lo kallo a nih ka ring a, ka room ka pan san daih a ni. Chutih lai tak chuan doorbell a lo ri a, a ri mawlh mawlh a, ka tho vat a, inhnuaiah ka chhuk a…Kawngkapui kua atang chuan pawnlam chu ka bih a, Sangpuii, Hlimi, Notei leh Zaii an lo ding thap a, vawt an tih hmel hlawm hle…Ka phur ta riau mai…Kawngka ka hawng a, an lo nui tha hlawm a. “Kan hnap a dawk zo vek dawn a lawm, kan lo leng tawp a sin…?” tiin Notei chuan nui hak hak pah chuan a ti a.
“Inlo kal peih pawh ka ring tak tak hleinem” tiin inchhung lut tur chuan ka sawm a, Kawngka chu ka kalh leh thlap a. “hawh u, ka room lamah awm ang u, Verandah ah kan thu khawm dawn nia” ka ti a. Kan inzui chho ta diah diah a.
Ka room varandah hi zau ve tawk tak niin Walker leh Weightlifting set ka dah a, ka phur chang a exercise ka lak ve na thin a ni..Laptop ah woofer kan fit a, zai kan ngaithla a, Ka room ah hian tui lumna bur ka dah thlap a, Lehkha zir a riltam changa thingpui lum mai theih nan ka tih a ni a, Music thiam hawt silo chuan Keyboard leh Guiter ka chhawp ve bawk a…Bangah tar chei chuai hi ka duh vaklo nangin Wild Bill Hickock a lem ka ziah chu frame ah nalh takin ka tar kalh a, chu bak chu Ronaldinho Barcelona jersey ha chunga ball a khalh lai, Mihring tiat dawn Silkscreen a siam ka tar kung a…chu bak engmah ka tar lemlo. Ka phur changa Inkhel ka en nan ti a ka Nutei min leisak LG LED 25 inch ka khum atanga mu chunga en theih turin bangah ka tar vung bawk a. Fapa mal room a ni bawk a, a hnawk nuaih hranlo nangin a phuisui ve phian bawk a. “E he…i room ringawt pawh kan chhungkaw tan chuan ropui tak a ni” Notei chuan a ti hlut a…anlo comment tliar tliar a.
Ka thil in chu an duhve hlawmlo a, Coke ka chhawp thung, tichuan meilum ai pahin zai kan play a, Ka room a sofa set 2 chu kan chawi chhuak a, pakhatah Notei leh Sangpuii bakah Kei kan thu a, Mahlimi leh zaii an thu thung a, an ti ti barh barh reng a, “Sangpuii Chapchar kut miss a nih zan a kan lawm khan” tih vel an sawi a, an nui hak hak reng a, Zawite in Sangpuii bulah chuan “Wow Chapcharkut miss i lo ni tawh bik a maw?” kan ti sap a, a kiu a min nghawk zauh pah chuan “min hmusit” an ti ngawt a, a kut vawt thlar mai chu ka vawn sak a, ka khal niap niap a, a thiante ti ti chu tawite te in a lo zawm ve leh zauh zauh thin a. A thinlung erawh a bet viaulo, a kut ka khalh sak niap niap avang chuan a boruak a dang tih ka hrethiam mai..
Notei chuan ” Hlim…tak a, Zawlaidi kha..?” a rawn ti hluai a…” Hlimi chuan ” Naaa..kan inah ka dah daih a lawm…ka lo hre tawhlo reng reng” a ti niah niah a…” Pi Sawmi hnen ami lei mai ang u, in ina kal aiin a hnai zawk ” Zaii chuan a lo ti a, ” Nia….tikhan in 2 khan lo awm ula, kan zuk lei lawk a nge” tiin a ding sang sang a, Sangpuii chuan ” Naaaa…ka lo kalve dawn” an tive bawk a, kal a tum tak taklo tih a hriat, a che eihlo…” Vela che, kan sawm lui ve tlat mai turche a sin” Hlimi chuan nui hak hak pah chuan a ti a. “Engzat man nge..?” tiin ka wallet ka phawrh a..” Awiii Mipa thil leisak nih kan duh teuhlo” an ti a, an kal chhuaak dam dam a. “in rei vaih” Sangpuii chuan a ti hram a…Notei chu ka room kawngka a rawn dak pah chuan “Kan hawng nghal dawn” a rawn ti fiam a…an nui ham ham a.
” Hmmm….I chhelo bawk sia, i luck thei awm?” kan ti zauh a…”teuh lo, Ngaihzawng ka la nei ngailo hrim hrim, ” a ti a…” Ka awihlo,Chapcharkut miss ve meuh te chu” ka ti leh ngat a. “Naaaa…an ti ve mai mai a nih kha…tuman min duhlo” nui chungin a ti a, a nui sen sen hmel chu ka hmu theilo nangin ka mitthla thiam ruau ruau a. “Ih…Chapcharkut kha Officer club in an huai hawt a, kan branch in cheraw kan kan ve a, tah chuan a rukin vote an lo thlak a, min thlang ve mai mai a lawm” tiin a kut ka hum sak loh lam zawk chuan Heater khaina chu a khawih niap niap a. “an mit a fing hle mai” ka lo ti a. “i sual”…an ti ngawt a, a rawn lehhawi ha a, ka thil in a thawk a, ka zamlo ve deuh tawh bawk a, chutia min rawn en ha lai tak chuan a hmuiah ka lo fawp ta siah a, a hmui nem nel thiap mai chu ka fawp a, a zei vaklo nangin a thiam ang tawk chuan min chhang ve a…kan duhthawh dun sawt hle mai.
Ka insiam rem a, sofa chungah chuan ka keuh riai riai a, ka fawp pah reng a, a thaw ham ham a, a chung ah chuan bawk deuh ti tih hian ka awm a. “U Te ka duhlo a nia,” a ti tham tiak a. “Sangpuii engtin mah ka ti dawn lo che, hei bak hi chu” tiin ka hmui chuan a hmui kau deuh pham mai chu ka chuktuah a, kan in keih leh ta mawlh mawlh a…a taksa khalh talh mai leh a hnute la lian lo tak, khalh talh mai chuan mipate mipatna a cho tho thei kher mai, Mahse mipa ka nihna ang takin ka sawi chin bak pelh ka tumlo, chakna hi chu kan control duh dan mai mai a ni tih ka hre ve chiang khawp…A thaw lum ham ham a, ka kut pahnih chuan a bek sam ve ve ah dawmin ka zungpuiin ka chul hliau hliau a, ka fawp pah reng bawk a, a meng phallo, a ni aiin ka meng phallo zawk. Kan chawl det a, min en kar a, a nui seih a, ka duh lutuk chuan a khabe dawh lek lek a lang no chek mai chu ka seh sak zauh a, a hmui ah kai chho in, ka fawp leh ta a..kawng dang leh step dang pakai tum chuanglo chuan kan inkeih melh melh reng a, a changleh kan nui dun hak hak a..A thiante lah an rei vei phian…Mahse rei kum 10 mahse a phalna lo chuan ka che sawn duh biklo….nakin ah chuan sofa ah chuan chep zetin kan mu dun a, puan kan sin dun a, Van zaupui mai leh thiang kuk mai chu kan thlir dun a, kan ti ti sap sap a.
“U Mami nen khan in la ni em?” a ti phawng a, ka harh zawk a, Mami lam reng reng ka rilruah a lang tawhlo..Kan veng kohhran Upa fanu fel, lehkhathiam zet mai a ni a…Masi chawlh a hmang ve theilo a, Delhi lamah a la awm daih a…Ka nuih a za hle…Kan In zui ve viau nangin ngaihzawng en in ka en lemlo..Mahse amah zawkin min ta chei a, miten min dem fiam thin pawhin a nui liam mai mai thin a…Kei phei chuan ka haw hauhlo..Mahse ka ngaizawng ngailo hrim hrim a. “Kan In ngaizawng ngai hleinem?” ka ti a. “ka awih lo, an sawi vek a lawm” a ti leh a, “An hresual a nih chu….Kan veng chhungah ngaihzawng pakhatmah ka la nei ngailo…Hei zanin atangin ka nei dawn chiah a nih hi” tiin ka fiam zui a, a nui hak hak a. “i van ngeiawm tak” a ti hlak a. “Kei pawh ka vawikhat na” a ti a…”Mipa i fawp tawh em?” kan ti a. “Aih engkim ka vawikhatna….Sir.LMa hian min ngaizawng thin a, mi pawn min chhaih fo, mahse ka hlau thei lutuk,” a ti a…a hmel chu a tak ngal a…dawt a sawilo tih ka hria. “A nih kei min hlau lo tihna em ni?” kan tive zaih a. “hlau…aaa hlaulo a niang hei i bulah ka awm hi” a ti bah niaih a.
“Sunday a ka hmuh che khan ka luangliam nghal a, Monday zana gift exchange kan number in tluka ka lawm zia kha ka hrelo..nachin in rawn kal hma khan ka camera ka en a, i thlalak hlir deuh thaw a lo ni a.” ka ti a…a nui sen sen a. “Naaaa ka awihlo…i tive mai mai,” a ti a. “Teuhlo. Nakinah i en dawn nia,” tiin ka kuah nghet sauh a, a kawr chhungah ka kut zenlutin a dul thep zai mai leh nem nak mai chu ka chul hliau hliau a. “Ih….Nikum hmasa YMA day a i lo hawn kha i la hria em?” a ti a. “Hria e..” ka tive mai a. “Khami tum khan kan thian ho hian kan star lutuk che a….mahse U Mami nen in inzui nasa bawk si a..U Mami kan ngei thei rap” nui hak hak pah chuan a ti a. “Kan schoolah class i rawn lak khan, kan class ah i rawn kal ve silo a, ka thinrim lutuk a” a tih zawm a, a hmel ka en a, van lam a en kar a, a thusawiah chuan a cheng veng veng niin ka hria..A lu chu tlem ka kuai thle a, rem takin a rawn hawi chiah a, ka fawp leh ta veng veng a….Ka duh zia sawi duah lemlo mah i la, ka chezia chuan ka lantir a, a ni pawn sawi duahlo mahse, min chhanlet dan chuan ka lawm tawk a ti tling viau bawk.
A tuk Krismas ni chuan inkhawm ban ah In ah ka awm a, Ka mu zal mai mai a…Ka phone a ri sek a. Ka type chur chur reng a. Ka hmangaih nge ka duh? Ka hrelo, ka ngaihthuah lo theilo, zana ka pawm hle hle na ka kawrlum chu ka hnim leh thin a, a rim a nam tlatin ka hria..Kan puan sin ah te chuan a rim a cham tlat bawk a. “Nizan a ka,kawr hak ah i rim a nam a, ka lung a leng e” tih a rawn thawn a….ka nui sak a. “Zan-ah kan leng dun thei ang em? ” tiin ka reply a…”Kan ngaihtuah dawn nia…tiin minlo chhang a… Kum 16 a ni a, Kum a thar ang a, Kum 17 a hmang ve chauh dawn a ni..Kei Kum 35 ka kai dawn ta der mai si…Kan kar a zau hak hak hle mai…Mahse, a naupan lam ka ngaihtuah theilo, a zunah ka uai a, Ka ngaihtuah veng veng lo theilo a ni…Engemaw hlekah ka lo zawng leh ruai thin a. Khawlai an kal vel chu ka room atang chuan ka lo thlir dauh dauh thin a…ka hmuh khat leh ka ngai zual a, Ka hmuh zin leh ka ngai zual sauh mai si, ka text a,min reply lawklo a nih chuan ka thinur hlur thin a…Matric exam tur a nih vangin ka tih buai ka hlau bawk si, ka be lo thei bawk silo. Kei Lungmawl mai hian Rawlthar zun ngaiin chawlhtui ning zu ka dawt leh khulh khulh thin.
Kan awmna lamah Entrance pe turin ka inbuatsaih leh tawh a…Ka zirlai a lut thei manglo…Ka tlin ngei ngei a ngai si…Ka tlin vaih chuan ka hmu khat sawt dawn chiang si…Ka rilru a insual nasa hle. Indian Police Service ka tlin ngei a ngai si ka naupan lai ata ka dream a ni bawk si a. Hlawhchham thei ka ni silo…zan tin ka lehkhabu chhiar hma leh ka muthilh hma in ngei ngeiin he hla hi ka ngaithla thin a.
“She was only sixteen, only sixteen.
But I loved her so,
But she was too young to fall in love.
And i was too young to know….”
*****************
Exam hall atang a ka chhuah ve meuh chuan ka thianpa Manipur lam mi Naseera chuan sidar buk hlim hnuaiah earphone vuah chung hian min lo nghak reng tawh a, Ka exam hma aiin ka confi tawhlo zawk, ka chhang tha nge chhang thalo pawh ka hrelo, ka ni deuh nuaih niberin ka hria….Ka Bag atangin ka Cell phone la chhuak vat in Kar 3 zet ka exam inbuatsaih duh vanga ka shutdown chu ka on nghal vat a. “Enge i an a? Kei ka tha vaklo” nui var var pah chuan min lo ti vat a. “Nang i zia loh chuan kei chu engmah ka ni dawnlo a nih chu” ka ti ve khauh a. “Ngeiawm” a ti hluk a, Kan thian duna kan intawm atana kan lei Secondhand Vespa Scooter Cheetak Eng lar vat maia rawng kan kah lam pan chuan kan ti ti phei dun barh barh.
“I biak tum number hi a biak theih rihloh, signal awmlohna hmunah a awm emaw, a switch off emaw a niange” vai nu hian a rawn ti talh talh a. “Ninawm” ka ti hluk a. “Engthil nge” Naseer chuan a lo ti vat a. “ka call tlang theilo” ka ti bul bul a. “oh…i pa maw?, keichuan ka be fel vek tawh a sin, a lawm hmel vak lo” rilru nuamlo hmel zet chuan a ti a. “Heh….a mak ve….” ka ti leh ringawt a… scooter chu tinungin kan hostel lam pan chuan kan inphur phei beuh beuh a.
Vawi 20 zet ka call tawh, a ngai reng a la ni…ka rilru te te in “He nu te hi ka biak hmanloh chhung khan midang min neih san reuh em ni dawn le,” ka ti hial a. Mahse chutiang atan chuan ka phal bik silo, Ka inbuatsaih duh vanga ka phone ka shutdown kher kher chu pawi ka ti tan viau tawh bawk a. Lalmama biak ka tum lahin switch off a ti zel bawk si, ka thinrim deuh ul tawh a. Sunday a nih vangin an inkhawm emaw, a nih kan ring chhin vei thul, mahse rilru ah ngaihthatlohna ka dah lian zawk bawk si a, Ka ngaih a ngam tak tak thei chuang hauhlo. Rilru nuamlo tak leh lung nilo ru tak chuan ka bawk zal mai mai chu ka lo muhil a.
“Hey, Tea tho tawh rawh, kal a hun tawh a nia?” tiin Naseera chuan min rawn hawlh nawk nawk a. “Eng maw…?, engtikah…awh….khawiah maw?” tho phang zet chuan ka ti nuaih a. Ka exam tur inbuatsaih talangin ka muttlem em avangin ka chau deuh a niang ka chhing sek emaw ka tih laiin Khua a lo thim fel der tawh a. Ka sana ka en vat a, Dar 6:45 lai a lo ni tawh a. “i theihnghil a mi?, engtin nge i theihngjilh theih zawk?” Naseer chuan hmaihnawih in hnawih hlap hlap pah chuan a ti a. “Oh….ka hre ta hauhlo mai, engthil nge ni ngai?” ka ti hu a, ka khum atang chuan tho chhuakin banga kan calendar tar chu ka mit nuai nauh nauh pah chuan ka en vut vut a….Pen tui sen hian September ni 16 sunday ni chu a lo inthai bial kalh a, a bulah chuan pentui dum hian ‘ Norah Jones concert’ tih a lo inziak bawk a. Ka hrechhuak ta uarh a….nui vur vur chung chuan, “ready vat rawh Dar 8:00 ah an tan dawn,” a lo ti vat a. A dik tak chuan ka tawih ka be thei bawk silo a, ka phurlo takzet a ni….Ka phone ka en leh a, Miss call 12 lai a lo awm a, Number ka hriatloh atangin vawi 2 Lalmama numberin vawi 5…Sawmtei ( ka cousin ) number atangin 3 leh Number lawng ringawt vawi 2 a lo awm a…Lalmama chu biak let ka tum vat a….a lo busy leh daih si a…Lungawilo ru tak u bathroom ah ka lut ta hnu hnu a.
Dar 7:50 ah concert neihna tur hmun Sri Sathya Sai International Centre, New Delhi ah kan awm ve vang tawh a, Vai changkang tak tak hausa hmel zet zet, Nula tlangval, kum upa lam deuh leh pavalai leh nu valai rual an awm nuk nuk a, Tupawh mai chu an zauthau hle tih a hriat theih, Ka thianpa Naseera ngei pawh chung ho zing ami chu a ni ve nghe nghe. “Saw saw…chumi kha mi chu, enteh a chhelo khawp mai, etc” a ti ti barh barh reng mai a…Kei lah in ka phone ringawt ka buaipui a, Msg ka type thul, ka call thul a tawpah phei chuan switch off a ti ta daih nghe nghe…ka lung awilo ta kher mai. Naseera nen kan boruak a inang lo hle. Ka Duhlaii be thei ngat ni ila, zanin ang tluka ka nghah hlelh leh nuam ka tih tur hi a awm dawn bik der silo a. Ka thu tum vuau a ni ber. Naseera lah in vantirkoh aia hmeltha a tih nihial awm tak a lo hmu chhen bawk si a, ka ngei zawk lek lek a ni.
Dar 8 ah chiah Guest Band ‘ Sangmantra’ Indian clasical band an inlan phawt a, chumi hnuah Eng a thim a, light eng bik in kan thutna hnung lam chu a chhun ut a, an ri ta hum hum a, Kan ding vat a, kan en ve nak chuan Norah Jones ngei mai chu kawrfual senduk dar bah nei ha hniang chungin a rawn lut a lo ni a. Kut an beng a, an au chuah chuah a, mipuite chu a lawmzia entirnan a kut dinglam a vai lauh lauh reng a…Stage a thleng a, Stage chu light cool zetin an kap eng a, Keyboard var vo mai bulah chuan a thu a, a nui sen sen a, chutah “Turn me on” tih hla chu an sa zui nghal a….A reh nghal duk a, A zai zawh ah kut an beng a, a reh leh duk a, a hla hit ho a hawl chho tan nghal a. Ka phone a vibrate chur chur a, ka en vat a, Lalmama call a lo ni a, ” hallo”…”A va ri nasa rum rum ve?”
“Nia, Concert kan en a”
“ehe…i van free tawh awm ve a?”
“Nia…kan free tawh viau…..”…” Hallo…Hallo…” A tawng ka hre fiah theilo a, music ri a ring bawk si a,
“Hei, Thil pawimawh tak sawitur a awm a nia, kal sawn mai teh” ti niawm tak hian a rawn ti a.
” nakinah inbe mai i la, a pawimawh viau em?” ka ti leh a, ” Pawimawh tehreng mai, Sangpuii chung chang a nia?”” a ti ta a.
Ka tho nghal auh a, Naseera bulah chuan phone call ka chhan tur thu ka hrilh a, Main gate lam panin ka chhuak nghal vat a, Thawm ri nuaih nuaih leh music ri bengchhen lohna deuhah chuan ka ding a, “Enge Sangpuii chu?” ka ti nghal vat a….Ka confi lo zo vek, Ka duhlai dawn tuaitei hming a rik dan chuan min dek zak a ni ber. “Sawi vat la.” ka ti leh vat a.
“a mak zung zung emai….?” a ti bui bui a. “Enge Sangpuii chungchang chu…?” kan ti leh hu a….Ka ngei zawk hial…Ka hriat chak leh biak chak em em Sangpuii leh a chanchin min tem tir zauh a, a sawi leh lawk duh silo.
A chanchin a tih miau avang leh, ka biak tlang zawh hauhloh avanga chuan ka rilru a thil rawn lut kha a chhem alh zual sauh a. “Tleirawl ngaihzawn chu, vil reng an ngai..Bawnghnute chhuan ang deuh hi an ni, vil reng loh chuan an so liam a, a vil peih deuh dang an zawng zung zumg zel a, fimkhur a ngai teh mai a nia” tia kan Thianpa Benjaminan min fiam na tawngkam ka hrechhuak uarh uarh a….a dik tak chuan ka ngaih a ngam zan tawhlo a ni..
“Thianpa Sangpuii chu eng nge?” ka ti bul hmuk a. “Vawiin nilengin biak ka tum a, ka be thei hauhlo lehnghal….a inkhawm em ni?” ka ti zui nghal zat a. Lalmama chuan a aw a thian kharh kharh a….a thaw ri suk suk a.
“Thianpa, la hrilh hreh khawp mai che” a ti ta hlawl mai a.
“Enge sawi hreh tur awm a?…Tunge min neih san a?” ka ti vin deuh hlur tawh a.
“Nia….a….chutiang lam pawh a ni lo, englo a nia…ih…Lalmawizuala kha i hria em?”a ti bah nuaih a.
“Hria e….hria e..Kha zawng chhe pa kha….Minlo la tibuai reng a ni maw?” ka ti khur hlak hlak thei hial a.
“Nilo e….Englo a nia….Sangpuiileh Hlimi te vawk chaw la a pawngsual a?” a ti ta hlawl a.
“A khai….engtin maw www?” ka alh pup pup a ni tawh mai, ka thinrim lutuk chuan ka mit pawh a fiahlo ruau thei hial. He Pa hi a ni amah Sangpuiin “Kan Sir LMan min ngaizawng a” a tih kha. Ka chhuk san hnuah pawh vawi engemaw zat a laka a thinrim thin zia thu min rawn hrilh a. Ngeiawm tak tak in a lo fiam fo lehnghal a…Ka thin a rim takzet tawh nak alai in.. “Chu zawng chhe pa chu ka van khawih dawn tak em….” ka ti bawrh bawrh a. “Chuan Sangpuii leh Hlimi te chu engtin nge an awm zel a. Chung thil vang chu em ni, Sangpuii ka biak theih hauhlo chhan?” ka ti a. A ngawi vung vung a. “Englo thianpa, Hlimi chu a hliam nasa khawp mai, a mit a del hial mai thei” a ti ban chalh a. “A nih Sangpuii chu?….engtin nge a awm?….a khawih chhe ve em?”….ka thin a van rim tak…Ka rilru a na bawk si….Chutihlaitak chuan Naseera chuan min ngaihtuahin ka bulah chuan a rawn kal ve vat a.
“Nia…..Englo…Ni. 24 thla hmasa khan Sangpuii leh Hlimi chuan Thlanmual hmun kawngah khan Hlimi te huan ami dawl leh Bahra an la a, Tah hian Thlama an chawlh laiin LMa ramvak chu a va kal ve a niang, Zu a rui hmel hle bawk a, An hlau viau a, an hlauh ang ngei chuan an 2 chuan a pawngsual ta a, Hlimi hi a hnek sak vangin a mit 2 hi a chhe ve ve a nih hmel, Hlimin a hriat chin zawng chu a ni mai. Tlaiah khawthim thleng pawn an hawn tak si lohah chuan Hlimi u Sawmpuia khan a zuk lam a….An thlam chhuatah a naute thian dun saruak veka lo mu a hmuh chuan a thinrim hle a, Hlimi chu a lo la thaw tek tek a….Sangpuii erawh chhan hman a ni talo a,” a ti chuai raih a. Khawvel hi a vir mup mup a ni ber, Thingbuk an hungna lungrem ah chuan ka thu hnawk a….Ka thin a rim ngawih ngawih a…Ka kut ka hum ngat ngat a…Ka phone chu Naseera chuan a rawn la vat a. Lalmama chu a be chhunzawm vat a.
Ka awmdan tak pawh ka hrelo. Ka thinrim em vangin engmah ka hrelo hial. Ka thianpa Naseera awmlo se ka thi thei hial ang. Sangpuii te tawhsual tawh ni chu ka exam dawn vanga hun ka neih tam zawk nana inbe rih lo tura kan Intiam dun tuk chiah a ni leh nghal. A nih chuan ka Sangpuii boral tih hre hauh silo chuan ka hawn huna Sangpuii nen kan awm dan tur vel ka hisap nasa hle a lo ni si a. Ticket ka booked lai te, Amah ngai em em a, Khawlai a ka thut vauh vauh laite khan a ruang chu piallei dai ah zalhin thil tawih bawmtu ranung ten an kher chhe mek tawh a lo ni si a. Ka van hrethiamlo tak em….Ka biak theih hauhloh chhan pawh a, phone kha a nu leh pa ten amah hriatreng na an dah bo daih a lo ni zawk si a. Ka tap hawk a. Ka kun tlawk tlawk a, Naseera chuan min dinchilh reng a. Ka samah a chul nauh nauh a.
Ka Sangpuii boral thu ka hriat atanga thla 2 dawn a nih hnuah Hospital ah drip khaiin ka mu zawi reng tawh a. Ka sam a buk em em a, hmul ka nei chhur a, ka biang a ki van bawk a…Ka mimeng a sen rum a, Zu ka in nasa in chaw ka ei ngailoh avangin ka dawldang in ka thu that bawk a. Ka khum bulah chuan Mami, Ka nu leh pa bakah Naseera an ding thap a. Ka nu leh pa hmel ka hmuh chuan ka biangah mittui a luang ngiai ngiai a.
” Ka nu ka pa……in dam maw?” ka ti tham tuak a. “Hey, Ka thian….IPS tlangval i ni dawn ta a sin, Kan awmdun leh thei zel dawn e” Naseera hmel hlim tak leh min khawngaih tak hmel chuan Nui var var chungin a lo ti a. Ka nui a…Ka inher a, ka thiante leh ka chhungte chu ka hnung chhawn a. Ka thinlung kehsawm vek chu leih baw leh in ka mittui a dir nghal zung zung a. “Sangpuii tello chuan engmah a ni dawn chuang silo” ka ti zawi sap a.
( Ka thiam ang tawkin ka rawn ti ve leh ta phawng a ni e…Kan duhlai, kan hmangaih, kan u, kan nau, kan Bial nu etc tuemaw takin Mi hurherh lakah tawhsual tawk palh ta se, rilru a van na duh dawn tak em…..Hmeichhe zahawmna hi an thianghlimna a ni a…Chu hmeichhe zahawmna tih bawrhban saka tharum nena beih hi Mipa tih chi em ni ngai? Hmeichhiate hi mipa thlazar hnuaiah lungmuang tak leh hahdam taka awm tur an nih laiin, a ti ralkheltu kan ni thin hi a van pawi thin tak em. Tawhsual tawk tawh hmeichhe zawng zawng tan Ka thawnthu siam ve mai mai hi ka hlan e. Zam hauhloin Hmangaih a lainattu i kiangah Mizo tlangval dik tak an tam teh mai a nia. I tawhsual tawh avangin mahni insit in, in kiltawi bik duh hauh suh. Khawvel hi a thar zel angin thlir hram hram ang che.)


c: text/html

text:
Kuangli khua thawn ding tullo tiih thuhla lengvak cu sutfiang dingin Falam Mino Pawlkom cun August 30 ah Khuangli khua rori ah feh in thuhla zingzoinak an nei sal. Thuhla zohfiangnak le suhfiangnak an neih hnu ah thawn a tul tiah an nemhnget.
A veihnihnak an fehnak san khal Chin Thuthang in Khuangli Khua thawn tullo ding tiin August 27 niih a suah mi cahmai ih a ngan ruangah a si tiah Falam ihsin nitin thuthang cazual suah mi Chinland Herald cun a tarlang.
An khua pacang 26 pawl le khaw bawi pawl thawn tonawknak an neih salih thuhla hi nemhnget mi a si. An thusuhawnak ahcun Khuangli pacang pawl le khawbawi pawl cun ruahtam tuk a sur caan ahcun leitolh le an khua ti khawlnak pawl a khah liam theu thu, an khaw thawn ding an duhnan thawnak ding hmun an fiang awk lo thu pawl le tui dinhmun ah an khua ah leimin le ttihnung a um lo ruangih thuhla an tawlrelnak an manhlap lo thu pawl an rak sim sal.
Falam Mino Pawlkom sungtuan sangtu cun “FMP ih hlawhman neilo in harsa zetih data kan lak mi hi Chin Thuthang pawl hi zianghman ah in ruat lo tiah ka ruat. Thu hmanlo kan ngan pang maw tiah kan data tla tu le tu kan zoh…. Lairelnak kan neih hnu, an khua leikak le min, hydro meisa hmun pawl kan hmuh hnu cun kan thin a nuam sal’ tiah CH hnenah a sim.
Chin Thuthang hin August 27, 2015 ih a thuthang cahmai thoknak ah “Khuangli Khua Thawn a Tuul Timi A Diklo” tiin a ngan. Chin Thuthang cun hi thuhla a theih veten laihlum pawl biaknak a neiih laihlum tu pawl cun kan khua a him, leimin tuar khal kan um lo, khaw thawn khal Pathian zarin kan tullo tiin in sim” tiah a tarlang.
Chinland Today le Vancung Thaihlio ih cangan mi khawthawn ding thu cu a diklo tiah a rak tarlang.#

robotstxt: allowed

filter: keep


text:
Thlen ka nghakhlel khawpui mawi chu;
Lungduh zawng zawng an kimna hmun,
Hmuh châk hian ka thlir bâng thei lo.
Aw, kal lai kan ni i chawl lo vang,
Lalpa chakna ringin khawpui mawi i pan ang.
Chu khawpui mawi lam chu i pan zel ang,
Chau lovin i kal zel ang u;
Ralmuang hmun reng hi a awm lo,
Lalpa hnen kan thlen hma hi zawng.
Hre chiang teh ilang aw, ka fak ning lawng,
Raltitnaah leng mah ila;
Van hmun ropui thlen hunah chuan,
Fakna hla dai hian ka ring lo.
Aw, van Thlarau Thianghlim lo leng ang che,
Thinlung sual kalh hawng leh ang che;
I ram mawiah min hruai ang che,
Lawmna kin tawh lohnaah chuan.


text:
Tuifinriata thlipui tleh leh tuifawn nasa tak avanga lawng pil taa chuang zinga pakhat chauh chu a damchhuak a. Harsa ti takin mihring awm lohna thliarkar pakhatah hian a hleuh kai hlawl mai.
Chu thliarkarah chuan amah chauhin a cheng a, Pathian hnenah amah chhanchhuak turin nasa takin a dil a. Ni tin hian tuifinriat lamah chuan a hawi kual ruai ruai a, mahse lawng hmuh tur reng reng a awm thin si lo.
A tawpah chuan chau leh beidawng takin lawng keh themte chu a lakhawm a, invenhimna atan leh a thil neih chhun dahthatna atan buk te a sa ta a ni.
Ni khat chu ei tur zawngin a vakchhuak a, tlai lama a haw leh chuan a bukte chu a lo kang hluah mai. A khu chu van lamah a invawrh chho luih luih a, thelh mih rual lohvin a lo kang chhe tawh. A thil neih chhun zawng zawng chu a hmuh reng laiin meivapah a chang zo ta.
A rilru na lutuk chu a kun tlawk tlawk a, "Lalpa, engati nge hetiang te ka chunga i thlentir mai le!" tiin a tap ta hawm hawm a.
A tuk zingah chuan thliarkar pana lawng lian pakhat lo kal thawmin a tiharh hlawl mai. Lawnga chuangte chu amah rawn chhanchhuak tura lo kal an lo ni.
Mak ti takin, "Engtin nge helai hmunah hian ka cheng tih in hriat theih a?" tiin a zawt a. Anni chuan, "Meikhu hmanga i thu thawn kha kan lo hmu alawm," tiin an chhang thung.
Vanduaina emaw kan tih hi kan tana vanneihna a lo ni thei. n
(The Burning Hut tih lehlin a ni - Lalthlamuana Ralte)
Monday, March 15, 2010
Bukte Kang chu
Tuifinriata thlipui tleh leh tuifawn nasa tak avanga lawng pil taa chuang zinga pakhat chauh chu a damchhuak a. Harsa ti takin mihring awm lohna thliarkar pakhatah hian a hleuh kai hlawl mai.


text:
23rd June zing dar 7:30 vel khan, Kolasib Post Master Pu Zaua chu a chenna-ah (quarter) petrol a hal tum a beih a ni.
Hal tum tupa hi police ten rang takin an man nghal a ni.
Kolasib Ţumpui venga a quarter-a Post Master Pu Hmingthanzauava’n eirawng a bawl laiin Kolasib Chief Medical Officer (CMO) office-a thawk Laldinpuia Kolasib Project venga khawsa chuan petrol-a leihin Pu Hmingthanzauva chu a hal a, Pu Zauva hi Koasib damdawiinah enkawl mek a ni.
Kolasib Tumpui veng VC Secretary Pu Laldawngliana Kawlni sawi danin Post Master Pu Zauva hi quarter-ah amaha khawsa a ni a, tukin khan eirawng a bawl laiin Laldinpuia hi a inah chuan a rawn lut a, lehkha them pek pahin petrol a theha a hal ta nghal mai a, Pu Zauva hian a kawr hak lai al hluah hluah chu rang takin a phelh nghal a, Laldinpuia tlanchhuak tur chu man tumin a umzui nghal a ni.
Pu Zauva quarter hi Post Office compund chhung office building hnung lama awm a ni a, post office compund-ah hian gate pakhat chiah a awm a, gate-a Laldinpuia tlanchhuak tur chu Tumpui veng tlangval pahnihin an lo man bet ta a ni.Pu Zauva hi a kawr a phelhna lamah a kut leh ban vel a kang nasa a, a dul leh nghawng velah a kang nasa viau bawk. Ngaihtuahawm lutuk erawh a ni lo niin thudawnna chuan a sawi.Laldinpuia hi Lungdai khawchhuak niin a insawi a, CMO office ah supervisor hna thawk niin a insawi bawk.
Amah hi damdawi ti thin a ni a, tunhnaiah leiba a ngah hle mai a, cheng nuai 4 vel leiba a nei a, chu a leba chu vawiina a pek ngei ngei a ngaih avangin a inngaihtuah buai hle a, Post Master chu vau bet chunga a pawisa chhuh sak a tuma, a hal ta mai niin a sawi. Pu Zauva a hal dawna lehkha them a pekah ‘Au suh’ tih a ziak niin Laldinpuia hian a sawi a, Pu Zauva hi chuan lehkha themah chuanenge inziak a hriat loh thu leh hawrawp chhe takin engemaw chu a in thai tih chiah a hriat thu a sawi.Kolasib Post Master Pu Hmingthanzauva hi Kawnpui khaw chhuak a ni.


text:
Abraham Lincoln (1809-1865) khan Democracy chu “Government of the people, by the people, for the people” tiin min lo hrilhfiahsak tawh a. Zoram in kan Lal thuneihna hlip a India ram democracy dung zui a rorelna a kan kalpui hnu kum tamtak ral hnu hian mipuite hian kan thatpui chiah em tih hi enfiah a hun ta. Mipuite rorelna ah hian mipui te hian chanvo ka nei tak tak em? American linguist Noam Chomsky chuan Democracy hman diklohna ti hian a sawi ve thung a. Mipui sorkar ti mah ila kan thlan lal a te leh an vua leh vangte khan an duh tawkin lal an hrawt tho a, mipui hian aw kan nei tak tak chuanglo tiin. India ram party system a kal-ah hian a dik leh zual khawp mai.
Mizoramah pawh hian party neuh neuh kan tam khawp a. Tun a kan kal dan hi chuan Election a tlin duh chuan party a mi rinawm tak a kul a tai a mi in hmang mi nih a ngai a, chu mai bakah party worker te tih lawm an ngai bawk. Mipui(ram) hmangaih em em a ngai lo a, party mi leh sa vulh len a, vua leh vangte theih tawp a dawm kan a nimai a lungchhiatthlak khawp mai. Scheme engemaw lian tak pawh awmse theihtawp a nawr nghal tur a nilo. Kum nga lal hun chhung a nih dawn avangin engemaw harsatna siam a lal hnu kum 3na ah emaw chauh bawhzui tur a ni a. Chuta a thatna lo tem tu te hnenah chuan inthlan leh hunah hemi kan pek lai che u hi tih chhunzawm a ngai tih leh mai tur a ni. Lalna leh thuneihna kan khel lutuk hi a pawi khawp mai. Lalna leh thil tih theina te hian mawhphurna a keng tel a chu mi tihlawhtlin chu politician te hian mipuite laka an bat a ni.
Diklo taka kalpui a nih avang hian mipuite sorkar ti thin mah ila hma kan sawnpui lemlo niin a lang. Mizo te hian hruaitu tha kan mamawh khawp mai. Kan hmanlai nun atanga tun thleng hian thlir ila tu emaw mihring/mi bik an awm chuan kan zui mai thin. Kan hruaitute zingah hian election term dawt leh pawh a tlak hniallo, hmasawnna ngaihtuah a bawhzui thin mithiam hi han tam ngat se zawng; diklo taka tit u thenkhat te chu lungawilo mahse Zoram hian hma a sawn ngei ang le. Mi tu tan pawh thuneihna leh sum duhna te hian chinlem a nei dawnlo. Kan dam chhung khualzinna ah hian khawvel kaldan phung nilo deuh a kan chet ngamna hian history a siam dawn zawk a ni. Mizoram hmasawnnan a mahni hreawm pawisalo a hmalam thlir thiam, mi thiam politician kan va mamawh em. Chutiang mi tamtak an awm hnu-ah chuan Abraham Lincoln-a thusawi mipuite tan a sorkar diktak democracy chu a tak ngeiin kan hmu dawn a ni!
Monday, April 12, 2010
Mizo te leh Democracy
Abraham Lincoln (1809-1865) khan Democracy chu “Government of the people, by the people, for the people” tiin min lo hrilhfiahsak tawh a. Zoram in kan Lal thuneihna hlip a India ram democracy dung zui a rorelna a kan kalpui hnu kum tamtak ral hnu hian mipuite hian kan thatpui chiah em tih hi enfiah a hun ta. Mipuite rorelna ah hian mipui te hian chanvo ka nei tak tak em? American linguist Noam Chomsky chuan Democracy hman diklohna ti hian a sawi ve thung a. Mipui sorkar ti mah ila kan thlan lal a te leh an vua leh vangte khan an duh tawkin lal an hrawt tho a, mipui hian aw kan nei tak tak chuanglo tiin. India ram party system a kal-ah hian a dik leh zual khawp mai.
3 comments:
- PimPom said...
-
I ziak tha hle mai. He thil hi hun engemaw chen atang tawh khan ka lo ngaihtuah ve tawh thin. Democracy hian hmasawnna min thlen berlo a. Hruaitu tha hian hmasawnna rahbi min kai tir zawk thin. Kan politiciante hian ram an hmangaih lo a, an pumpui leh an vua leh vangte pumpui bak an hmangaih hlawmlo a nih rih hi maw. Zui tlak hruaitu tha kan mamawh a ni.
- April 16, 2010 at 11:33 AM
- Awzzman said...
-
Boss very good!! Kan Sawrkar te kal dik loh na kawh hmuh fak fak ngam tu Civil society kan neih a hun ta. Hmasawnna nei tur chuan Good Governance hi kan mamawhber chu ani e.......
- April 18, 2010 at 3:13 AM
- sawmpuia said...
-
@pimpom: Ka thuziah thuitak ilo chhiar a i ngaihdan i rawn share a ka lawm lutuk.
@Awzz: I dam maw? enge chanchin tunlai?
- April 21, 2010 at 9:08 PM


text:
Pre-matric scholarships for minorities, 2016-17 dilna online-a thehluh theih hun August, 2016 thla chhung tih chu September, 2016 thleng pawhsei a ni ta a, zirlaiten hriat a tha. He scholarship dil tur tan online-in hetah Pre-matric scholarships for minorities, 2016-17 application theh luhnaah hian a dil theih a, mahnia ti thei lo chu school-in kan tihsak vek thei.
(The last date for submission of online applications for Pre-matric and Post-matric scholarships for 2016-17 for students belonging to the Minority communities has been extended further till 30 September, 2016. Earlier, the Minority Affairs Ministry had extended last date for submission of online applications for Pre-matric and Post-matric scholarships till 31 August, 2016.
The Union Minister of State for Minority Affairs (Independent Charge) Shri Mukhtar Abbas Naqvi said that the Minority Affairs Ministry has taken this decision keeping in mind, a large number of requests and suggestions received from people across the country regarding extension of last date .Shri Naqvi said that the decision was taken in the interest of needy students from poor sections of the Minority communities.Click here)
Hriattur pawimawhte :
1) Class I atanga class X tan dil theih a ni.
2) Dilna hi online (internet) hmanga theh luh tur a ni a, mahnia ti thei lo chu dilna pakhat zelah Rs 100/ -in tihsak theih a ni.
3) Dilna online hmanga tihfel hun chhung hi August, 2016 chhung a ni.
4) Dilnaah chuan a hnuaia mite hi a scanned copy upload tel a ngai :
(1) Domicile Certificate (He lai velah chuan Residential certificate tiin an sawi tlangpui a, SDO(C) hnen atangin lak tur)
(2) Student PhotoGraph (Passport size thlalak pakhat)
(3) Institute Verification Form (School-in a dik ngei a ni tih a verify-na lehkha)
(4) Self Declaration of income Certificate by the Student (Kum khat chhunga pawisa lakluh zat zirlaiin a puanna lehkha)
(5) Self Declaration of minority community certificate by the Students (Sakhaw tenau Muslims/Sikhs/Christians/Buddhists/Jains/Zoroastrians(Parsis) a ni tih zirlaiin a puanna lehkha)
(6) Self Attested Certificate of pervious academic marksheet (Kum hmasaa zirlai marsheet, amah zirlai ngeiin a dik a ni tih a attest hnan ngei)
(7) Fee Receipt of current course year (Kumin kum kal laia school fee dawnna receipt)
(8) Proof of bank account in the name of student (Zirlai hminga bank account siam a ni ngei tihchianna)
(9) Scanned Copy of Aadhaar Card (Aadhaar Card nei tan a scanned copy upload tel a ngai a, Mizoram bik tan a nei lo chu kumin atan ngaihhnathiam a ni ang)
A chunga document ngai 9 zingah khian school-in kan pek chhuah theih, nu leh pa tana buaipui hah ngai lote chu number 3, 4, 5 leh 7 te khi a ni a, a bak zawng number 1, 2, 6, 8 leh 9 underlined te khi nangmahniin in lo buaipui a ngai ang.
Sawi zauna:
(1) Domicile certificate hi SDO(C) hnen atangin in lo la chhuak ang a, school-ah in rawn submit ang a, a bak chu kan lo ti vek ang.
(2) Zirlai passport size thlalak pakhat school-ah in lo submit ang.
(6) Nikuma an marksheet kha in lo xerox ang a, chu chu zirlaiin a attest ang a, chumi hnuah a xerox copy chu in rawn submit ang. A attest dan tur chu a awl remchang laiah khan ‘Attested by self’ emaw ‘self-attested by’ tih in ziak ang a, a hnuaiah zirlai hming in ziak ang a, zirlaiin a hming a sign ang. Xerox leh attest chungchangah harsatna a awm chuan original marksheet kha in lo submit mai ang a, zirlai erawhchu school-ah kan xerox hunah attest tura a lo kal leh a ngai ang. Xerox sa chu scan leh a chumi hnuah upload tur a ni.
(8) Zirlai hmingin bank account in lo siam ang a, chu chu scan atan in rawn submit ang. Bank account siam dawn hian identity tihchian nan hian SBI danah chuan document hrang hrang ken theih a awm a, chung zinga zirlai naupangin an neih remchan theih chu aadhaar leh student’s ID card a ni tlangpui. Aadhaar card nei lo chuan student’s ID neih a ngai a, ID siam ngai tan Bazara thlalak siam thin e.g., calitus-ah leh hmun dangah pawh siamtir mai tur a ni a, Principal hming sign ngai chu rawn sign tir mai tur a ni.
(9) Zirlaiin aadhaar card a neih chuan school-ah rawn submit tur a ni a, a nei lo a nih pawhin a dil theih tho a, Mizoram chu ngaihhnathiam kan ni. A nei chuan tih tel ngei a tha ang.
A chunga document pawimawhte hi a hma thei ang berah school-ah submit ni se la a tha ang. Khawl hmanga scan leh vek a ngaih dawn avang leh chumi hnua internet-ah zirlai pakhat tan account pakhat zel siama fill-up tur thahnem tak fill-up hnuah document-te hi upload vek a ngaih dawn avang te, hun a tlem tawh bawk si avangin document neih kim veleh submit ni se a tha ang.
Khing bakah khian heng hi theh luh tel a ngai bawk :
(1) Mobile phone number a ngai a, chutah chuan permanent id a lo thleng ang a, chumi hmang chuan nakin zelah dilna dinhmun a en zel theih ang a, kum thara scho dil leh dawn pawhin renewal chuan chu permanent id hmang chuan account-ah lutin dil tur a ni dawn a ni.
(2) Tin, zirlai date of birth (pian ni, thla leh kum) hi record en hranpa ngai tawh lovin lehkha themah ziak ni bawk se a awlsam awm e.
(3) Nu leh pa hming thun tel a ngai a, a tlangpuiin kan record neihah te hian pa hming dah a ni tlangpui a, chuvangin a bik takin nu hming pum theh luh tel ni bawk se.
Thuneituten Pre-matric scholarships for minorities, 2016-17 theh luh theih hun an pawhsei avangin hriattirna hmasaa a theh luh hun kha tihdanglam a ni.
Pre matric scholarships for minorities, 2016-17 dil turte tan mi thenkhat hnen atanga lei ngai lova school-in a thlawna a pek chhuah document download theih te :
Self declaration of income by students
(Pre matric scholarships for minorities, 2016-17 dil tur chuan SDO(C) hnen atanga Income Certificate lak ngai lovin he form Self declaration of income hi fill up-in zirlaiin a hming a sign hnan ang a, income tihchian nan hman tur. Kum khata cheng nuai khat la lut lo tan dil theih a ni)
Self declaration of minority community by students
(Pre matric scholarships for minorities, 2016-17 dil tur tan minority community an ni tih zirlaiin a tarlanna form hi hman tur a ni a, tun hmaa kohhran lehkha thil tel thin aiah khan Self declaration of minority community by students hman tur a ni)
(Pre matric scholarships for minorities, 2016-17 dil turte particulars chu a dik ngei a ni tih an school kalna principal-in a tarlanna a ni a, Institution verification form hi upload tel ngei a ngai)


text:
A kawm thlalak : Khawlaia naupang hmuh fuh thlalak a ni. Home naupang an ni lo
Chhartu nei lo he naute hi February ni 20, 2009-ah khan Aizawl Civil Hospital velah chhar a ni.
He naute hi Civil Hospital Casualty-a inthiarna pindanah damlo awmpuitu pakhatin a chhar a ni.
He naute pian lai vel hian Casualty-a thawkte chu mitthi an neih avangin an buai hle a, chutia an buai nuai nuai lai chuan naute tap ri hriain damlo awmpuitu hian inthiarna pindanah hian naute chu a chhar ta a ni.
"Buara-in a lo intuam a, buara han tihah pawh buara bal tak a ni a, latrine kawngka bula ketahna atana kan chhawp kha niin ka hria," tiin nurse pakhat chuan a sawi.
Hermon Children’s Home naupangte chaw ei lai
An han ngaihtuah letin Casualty-a thawkte leh damlote chuan an buai nuai nuai lai khan hmeichhe pakhat, inthiarnaa lut an awm tih chu an hre thei a, chu nu chuan hmanhmawh deuhin Casualty a chhuahsan niin an sawi. A hmutu thenkhat chuan chu nu chu a mawng velah thisen a kai deuh nuai niin an sawi a, track kekawr a ha niin an sawi. Mahse, Casualty vela damlo awm veah a hun lai chuan an lo ngai hlawm a ni.
He naute hi hmeichhia niin Kg. 2.450-a rit a ni a, an chhar lai hi chhun dar 2.30 vel a ni.
Naute hi an chhar lai hian a lo vawt vek tawh a, warmer hmangin an tilum nghal a ni. A pian a tha niin damdawi ina thawkte chuan an sawi a, a nghawng leh beng vela khuar deuh hlek awm chu rehhlum tuma khawihna ni theia an rin thu an sawi bawk.
"A khuar hi chutianga khuar deuh kawk a ni lo a, na taka khawihna a ni lo mai thei. Mahse, naute piang hlim tan chuan na tur chu a ni tho a," tiin nurse pakhat chuan a sawi.
Social Welfare deptt. lamin he naute hi an vil nghal a, ni 60 chhunga a nu leh pa hriatchhuah a nih loh chuan an hnen atang hian dan hmanga lak (adopt) theih a ni ang.
Central Jail-ah naupang
Social Welfare deptt. hian naute leh naupang, an nu leh pa te'na an kalsan hi an lo tuamhlawm tawh thin a, mahse, naute piang hlim erawh an la tawng ngai lo niin thawktute chuan an sawi.
Civil Hospital pawhin nu leh pa te duh loh naute hi an tawng tawh thin a, mahse, nimina naute dinhmun ang chi hi chu an la tawng ngai lo nia hriat a ni.
Mahni fate enkawl thei lo leh kalsan duh a awm theih mauh mai! Chutiangah chuan hetianga inkalsan tawp lo hian anmahni bepawp thin se an duh thu Social Welfare deptt. hnuaia Adoption Cell-a thawkte chuan an sawi.
Mizoramah seilenna tlak loh chhungkua
Mizoramah seilenna tlak loh chhungkua a tam a, hei vang hian fahrah leh nu leh pa kar lova naupang khawsa an tam hle tih home hrang hrang dinhmun zirchiangtute chuan an sawi.
Human Rights & Law Network bultuma home hrang hrang zirchiangtute chuan nu leh pa kar lova khawsa naupangte dinhmun hi a tha lo hle nia sawiin, ngaihsak an hlawh lo a, an puitlin huna an thawh tur leh khawsak zel dan tur ngaihtuah puitu pawh an awm lo niin an sawi a ni.
"Career guidance lama hmalakna a awm lo a, home pakhatah phei chuan an pian ni te pawh phuahchawp mai mai a ni. Naupangte hi an fai lo a, rualbanlo an tam bawk. Natna hlauhawm veite pawh naupang dang nen an khawsaho mai mai a ni," tiin zirchiannaa tel Lucy L Pautu chuan a sawi.
He zirchianna hi January ni 16, 2008-ah tan a ni a, March ni 3, 2008 review meeting neih a ni. Mi 4-in an hma a, Aizawl, Seling, Kolasib, Saitual, Serchhip, Lunglei leh Saiha-ah te kalin home 27 an tlawh a ni.
Thutak Nunpuitu Team (TNT) te hmun erawh an tlawh na a, an naupangte chanchin kimchang, an pian leh murna leh an nu leh pate dinhmun engmah hriat a nih loh avangin 'assesment' laknaah telh a ni lo.
TNT naupangte chhiar telin heng home 27-ah hian naupang 1126 an awm a, chung zinga naupang 29 chu mi anglo an ni. Naupang 19 chu mipat hmeichhiatna lama khuaikhem hnu an ni a, rilru lama harsatna nei (him lova inhria leh thil dang dang) pawh 61 an awm.
TNT naupangte chhiar tel lovin naupang 805-te dinhmun zirchian a ni a, chuta a lan dan chuan - home-a awm naupang 380 chu an nu leh pate an la dam. Home-ah hian fahrah/hnuchham ni lo, nu leh pa la nei ngei naupang 380 an awm tihna a nih chu!
Nu leh pa inthen kara mi 379 an awm a, nu leh pate'n an enkawl theih loh naupang 126 an awm bawk. Home hrang hranga naupang engemaw zat chu seilenna tlak loh chhungkuaa piang an nih avang chauha home-a awm an ni!
Paina a thihsan naupang 236 leh nuina a thihsan 218 an awm a, hei hi chu vanduaina lam a ni.
Naupang 805 zinga 273 chu nu leh pa zu inmi kara piang an ni a, naupang 74 chu nu leh pa rilru lama harsatna nei kara piang an ni. Pianphunga rualban lo emaw, natna avang emawa ramtuileilo nu leh pa kara piang 74 an awm a, nu emaw, pa emaw AIDS vei kara mi naupang 9 an awm bawk.
Lucy L Pautu chuan home-a naupangte dinhmun sawiin, "Chhungkaw pangngai lo tak tak a tam tih a lang a, retheihna leh chhungkaw inenkawlna a that loh vanga home-a dah ngai an tam. Tam tak chu an nu leh pate an inthen a, an nu te emaw, an pa te emawin an uiresan pawh an tam," a ti. Naupang an kawm zinga 276 chu home atanga an chhuah hnu pawha hawna tur nei lo tur an ni nghe nghe.
Naupang enkawlna home te chu social worker leh psychologist 1 emaw tal nei tura phut an ni na a, Seventh Day Adventist te ta Poor Children Home leh social welfare deptt. ta Friend of Children te chauhvin chutiang chu an nei.
Naupangte hian an puitlin huna nih tum te pawh an nei ve a, IAS officer, doctor nih tum te pawh an awm. Driver nih tum an awm nual bawk. Hermon Children Home naupangte erawhin puanthui thiam nih an tum fur a, hei hi puanthui an inzirtir vangah zirchianna beitute chuan an ngai.
Home pakhatah chuan hming pangngailo inphuahsak an ching a, Hall Liani te, 2003 Khawmpui Liani te, Khuangchera te, Neuva te an ni nawk mai. Naupang pakhat pawhin matric-ah Mazuali tiin a hming a ziak! HR&LN hotute chuan hetianga naupang hming phuah a ni thin hi pawi an ti hle.
He zirchiannaah hian Mizoramah seilenna tlak loh chhungkua a tam tih a lang a, Mizoramah mahni fa enkawl thei lo nu leh pa an tam hle niin Child Welfare Committee member-te chuan an sawi ve bawk.
Dan pangngaiah chuan naupang humhalh leh venhim ngai chungthu ngaihtuahin CWC hi kartina thukhawm tura tih a ni a, mahse, naupang venhim leh humhalh ngai an tam em avangin chawlhkar khat chhunga vawi khat aia tam thutkhawm chang an ngah hle a ni.
September 2005 atanga hna thawk tan CWC hian naupang venhim leh humhalh ngai case engemaw zat an dawng tawh a, case ngaihtuah loh pakhat mah an nei lo nia hriat a ni. An case ngaihtuah tam ber chu mahni fa enkawl theih loh vanga home-a dah duh chungchang a ni.
Naupang venhim leh humhalh chungchanga dan hman Juvenile Justice (Care and Protection of Children) Act chuan CWC kaltlang lova home-a naupang dahluh leh lakchhuah a phal lo a, hemi chungchanga CWC-in thuchhuah a lo siam tawh chu home enkawltute pawhin an zawm tha hle niin committee member te chuan an sawi. CWC kaltlang lovin home enkawltute'n naupang an lak theih tak loh avangin CWC-ah naupang home-a dah diltu an pung ta hluai mai! Chung naupang home-a dah diltu zawng zawng deuhthaw chu nu leh pa inthen niin, nu leh pa thihsan vanga fahrah tak tak chu an awm meuh lo zawk niin CWC hruaitute chuan an sawi.
"Heti hrim hrim a nih chuan TNT dang tam tak siam a ngai dawn a. Fahrah lo pui fahrah anga children's home-a dah hi kan ram leh hnam hian a mualpho pui zui zel ang," CWC chairman Lalengruali Sailo chuan a ti.
CWC member, child rights tlangaupuitu Lalruatfela Nu pawhin: "Home-a naupang dah hi naupang chunga mawhphurtu nu leh pate hian a that lohzia kan hre lo a, hostel ang lekah kan ngai a ni," a ti.
A sawi zelnaah Lalruatfela Nu chuan: "Naupangte hi mihring chanve ang lekah kan ngai a, nupa inthen vang emaw, chhungkaw harsat vang emawa home-a naupang dah kan tum zel hi ransa ang lekah naupang te kan ngai tihna a ni," a ti a, naupangte chu mihring famkim, chhungkaw neih pawh an right, ran ang maia home-a daha, duh hun huna lakchhuah tur an nih loh thu a sawi.
"Tin, institution tih tlema inchhungkhura naupang seilentir hi khawvel leh India pawhin a ngaih pawimawh tawh avangin children institution pawh miin an finance tha duh tawh lova, home-a naupangte hian an tuar tih a ni hial tawh a, home tihtlem hi tih makmawh a ni," a ti bawk.
CWC member dang pakhat pawhin: "Tihian home-a dah min rawn dil a, rawn ngaihsak leh buaipui zui intiam pawhin an rawn ngaihsak leh ngai lo tlangpui a, mahse, midang hnena falak atana pek theih tura surrender chu an phal leh si lo," tia sawiin, "Kum an lo tlin hunah tuna home-a awm zozaite hi society-ah eng tin nge an awm ang?" a ti.
Home-a awmte hi chu naupang vannei tiin an la sawi theih ve lehchhawng ang, jail-a mite nena khaikhin chuan!
Nu thenkhat chu tan ina tang turin dan-in an chungah a rel a, mahse, fa pawm te an ni thin si. Nu baihvai tak tak te an ni nawk a, tan ina an tan laia an fate dahna tur pawh nei lo, chhung leh khat pawh nei tak tak lote an ni hlawm. A then phei chu, an fate an la nau lutuk a, nu kalsan chi an ni lo hrim hrim bawk. Chutiang avang chuan jail-ah naupang an lut fo a, Mizorama jail lian ber - Central Jail-ah te hian naupang an awm deuh reng! Jail chhunga naupang an han hmuh hi chuan, mihring inti pa chi takte pawh an rilru a hnim fo!
Hetianga jail-a mahni fate hruailut thinte hi zu zuar an ni tlangpui. Funte hnih/khat lek vanga man an ni tlangpui a, mahse, naute/naupang te'n jail an luh phah thin si!
Fahrahte tan Dan
Mizoramah fahrah an pun chak lutuk avangin fahrah leh naupang baihvaite buaipuitu social welfare deptt. hnuaia committee hrang hrangte chuan fahrah leh naupang baihvai enkawl chungchangah hmalak thar dan tur ngaihtuahin naupang enkawltu nei lo leh baihvaite enkawlna home chungchanga dan hman mek - Juvenile Justice Rules leh Orphanages and Other Charitable Homes (Supervision and Control) Rules te tihdanglam an duh a, chutiang tur chuan hmalak a ni.
Home-ah naupang dahluh a nih hian a dahluttu chuan a zing thei ang bera tlawh, rules thar atana duan chuan a phut a; a kum zawna naupang hi tlawh a nih loha, a chhan ziaka report a awm lo emaw, a chhana sawi chu thuneitute'n pawm tlakah an ngai lo emaw a nih chuan naupang chu hauhtu nei loah (abandoned) ngaih a ni ang a, Child Welfare Committee-ah thlen a nih hnuin dan anga falak (adopt) tura pekchhuah theih tura tih a ni.
Naupangte hi dah an nihna home a zirin an awm theih chin kum bithliah chu zawm ngei ngei a ngai dawn a, kum bithliah aia upa an nih huna lakchhuah an nih loh chuan home neitute hian Child Welfare Committee-ah hriattir tur niin, anni hian naupang awm dan tur chu an lo rel dawn a ni.
Home-a awm naupangte chu home enkawltute mawhphurhna hnuaia awm niin vanduai thila an thih pawhin home thuneitute chuan naupang chhungte hriattirin tha an tih tlan angin vui tur a ni ang a, naupang chhungte an hmu zo lo a nih erawh chuan tha an tih angin home thuneitute hian an vui ang.
Home atangin naupang a bo a nih chuan special juvenile police unit/police station-ah FIR thehluh tur a ni a, theihtawp chhuaha zawn a nih hnua hmuh a nih loh chuan naupang bo dan leh zawn a nih dan kimchang Child Welfare Committee-ah emaw, social welfare deptt.-ah emaw report thehluh tur a ni.
Naupang hi home thuneitute phalna leh remtihna lo chuan lakchhuah mai mai theih a ni dawn lo a, a dahluttu ni lova midangin an la chhuak dawn a nih chuan an inlaichinna tichiang theitu leh hriatpuina lehkha, VC, YMA leh MHIP te atangin an nei tur a ni. Home thuneitute'n lakchhuah an lo phal lo a nih chuan Child Welfare Committee emaw Social Welfare Department-ah thlen theih a ni ang.
Home-a dah luh tur naupang chu thil hmanhmawh thlak a awm a nih loh chuan zirchian phawt tur a ni bawk.
Naupangte retheihna Mizoram
India ram naupangte chu an rethei hle a, tihduhdahna an tawk fo thin. Mizoram naupangte chu chutiang tihduhdahna (abuse) tuar nasa berte zinga mi niin a sang ber Assam dawttu a ni.
Mizoram naupang 84.64% vel chu kut tuar (physically abuse) tawh an ni a, a sang ber chu Assam niin, naupang 84.65%-in physically abuse an tuar tawh a ni.
Physical abuse-ah hian kum 15-18 Mizoram chu a sang ber a, hetiang rual 35.43% vel hian physical abuse lo tawk tawhin Assam-in a dawt. Kum 13-14-ah hian Uttar Pradesh chu a sang ber a 37.42% velin physical abuse an tawk a, Mizoramah chuan 30.74% velin an tawk.
Thil chhinchhiah tlak ang reng tak chu naupangah pawh puitling anga ngaih ni dawn tan kum 13-14 leh puitling anga ngaih kum 15-18 hoah hian physical abuse-ah Mizoram chu a sang viau nain naupang tak tak hoah chuan a ziaawm hle. Kum 5-12-ah hian physical abuse tawk tlemna ber niin 33.83% velin an tawk a ni.
Mipa naupangin physical abuse hi hmeichhe naupang aiin an tawk nasa zawk deuh a, mahse, a inthlau lo hle. Mipa naupang 86.14% velin an tawk a, hmeichhe naupangah chuan 83.01% vel an ni.
Mizorama mipa naupang te'n physical abuse an tawh tam ber chu an chhungte atangin a ni a; 61.97% velin an chhungte atangin physical abuse hi an tawk a ni. Chhungte atanga physical abuse tawk mipa naupang hi Goa-ah an tam ber a, 80% vel niin Andhra Pradesh (72.73%), Delhi (64.29%), Mizoram (61.97%) leh Madhya Pradesh (61.54%) te'n an dawt a ni.
Hmeichhe naupangah chuan chhungte atanga physical abuse tawk hi 38.03% vel an ni.
Chhungte atanga physical abuse tawkah hian naupang deuh tak tak kum 5-12 an tam ber a, 46.48% vel an ni a, kum 13-14-ah 11.27% vel niin kum 15-18-ah 42.25% vel an ni.
Sikula naupang hrem – corporal punishment chungchangah Mizoram chu a sang ber- Assam dawttu a ni. Mizoram sikul naupang 90.86% vel chu hleihluaka taka hrem lo tawk tawh an ni a, Assam-ah chuan 99.56% vel an ni. Uttar Pradesh (81.59%), Maharashtra (75.90%) leh Delhi (69.11%) te hi naupang hrem nasa state dangte chu an ni.
Corporal punishment hi Mizoramah mipa naupang aiin hmeichhe naupangin an tawk nasa tlat bawk. State tam zawkah chuan hmeichhe naupang aiin mipa naupang hian corporal punishment an tawk nasa zawk a; Assam, Bihar leh Kerala te hi hmeichhe naupangin corporal punishment an tawh nasat zawkna a ni.
Pawl sang deuh leh hniam deuhah pawh naupang te'n corporal punishment an tawh dan a dang lam lo hle a, kum 5-12 zinga 33.71% velin corporal punishment hi tawk ang an ni a, kum 13-14-ah 33.71% leh 15-18-ah 32.59% velin tawk ang an ni.
Naupang hian anmahni enkawltute atangin abuse an tawk nasa hle bawk. Naupang dan kalha khawsate enkawltu police te leh naupang khawngaihthlakte awmna – home etc enkawltute atanga physical abuse tawk naupang chu 70% vel an ni a. Uttar Pradesh (92.04%) leh Assam-ah (90.20%) te chu a sang zual an ni.
Hmeichhiate hian naupang enkawltute atangin duat an hlawh deuh ni ngei tur a ni. Naupang enkawltute atanga physical abuse an tawh 85.71% vel chu mipa naupang a nih laiin hmeichhe naupang tawh chu 14.29% vel chauh a ni thung. Mipa naupang hetianga physical abuse tawk hi India ram pumah an tam ber nghe nghe a ni.
Enkawltu mumal nei lo street children tia an sawite hian physical abuse an tawk nasa a, Mizoramah hian hetiang naupang kum 5-12 zinga 91.67% vel chuan physical abuse an tawk a ni. Goa (79.41%), Assam (78.77%), Uttar Pradesh (78.13%), Bihar (77.85%) leh Gujarat (70.80%) te hi a sanna dang an ni a. Mahse, Mizoram bik zirchianna chu innghahna tlak lutuka ngaih a ni chiah lo.
Naupang khuaikhem chungchangah hian hmeichhia aiin mipain khuaikhem an tawk nasa zawk. Naupang khuaikhen sexual abuse hian mipathmeichhiatna thila naupang khawih (sexual assault), zahmawh naupang khal tir, naupang zahmawhen sak emaw naupang zahmawh en tir emaw leh saruaka an thlalakte a huam a ni. Mipa naupang 59.96% velin an tawh laiin hmeichhe naupangah chuan 40.04% vel an ni.
Khuaikhem chungchangah hian a nasa bika ngaih – severe forms of sexual abuse tia sawi zirchiangtute hian an nei a. Hetiangah hian Mizoram chu nasa lutuk lo tia ngaih theih a ni ang, 16.20% velin servere forms of sexual abuse hi an lo tawk tawh a ni. Assam-ah chuan hei 57.27% vel niin a sang ber a, Delhi (41%), Andhra Pradesh (33.87%) leh Bihar (33.27%) te chu a sang dang an ni. Goa a hniam ber a, 2.38% vel niin Uttar Pradesh (5.98%) leh Gujarat (7.34%) te'n an dawt.
Mizoram mipa naupangah hian severe forms of sexual abuse tawk chu 20.28% vel an ni a, hmeichhe naupangah chuan 11.76% vel an ni.
Andhra Pradesh-ah hian mipa naupang aiin hmeichhe naupang ten severe forms of sexual abuse an tawk nasa zawk a, hmeichhe naupang hetiang tawk nasa zawkah chuan hmeichhia te'n an tawh nasat berna niin hmeichhe naupang te nawhchi zawrh luih tir vang niin zirchiangtute chuan an ngai. Severe forms of sexual abuse tawk hrim hrimah chuan Assam-ah hian hmeichhe naupang 51.19% velin an tawk a, mahse, mipa naupang bikah pawh 62.55% vel a la ni tho a ni.
Zirchiangtute hian other forms of sexual abuse tih an nei bawk a. Hetiang hi Mizoram naupang 54.75% velin an lo tawk tawh a ni. Severe forms of sexual abuse tia a sawite nen hian a danglam hran lova, a nasa lo deuh zawk chauh a ni.
Mizoramah hian hetiang lo tawk tawh 63.45% vel mipa naupang an awm a, hmeichhe naupang 45.32% vel an awm bawk.
Assam bawk chu hetiangah hian a sang ber an ni a, 86.26%% vel niin Andhra Pradesh (72.83%), Delhi (72.26%) leh Bihar (67.64%) te chu a sang dang an ni. A hniam ber Rajasthan 29.36% vel a ni thung.
Sexual assault hian mipathmeichhiatna hmanpui emaw oral sex emawa kawk a, Mizoram chu a zia pawl tak a ni; 1.37% velin hetiang hi an tawk chauh. Delhi (14.77%), Andhra Pradesh (13.67 %), Assam (11.78%) leh Bihar (10.34%) te an sang thung. Mizoramah chuan sexual assault tawk zingah hian kum 13-14 an tam ber a 69.23% vel an ni a, 30.77% kum 5-12 an ni.
Naupang zahmawh leh zahmawh rawngkai taksa (private part) khawih tir hi Mizoramah 10% chuang hret an awm a. Assam (43%), Delhi (26.61%) leh Bihar (23.74%) te hi a sanna an ni. Goa (1.61%), Uttar Pradesh (2.53%) leh Gujarat (3.95%) ahte an hniam thung.
Naupang an private part en sak hi Mizoramah 5% chuang hret an ni a. A tam ber chu kum 15-18 niin hetiang lo tawk tawh zinga 60.29% an ni. Assam (46%), Delhi (26.22%) leh Bihar (19.38%) an ni.
Saruaka thlalak sakah hian Mizoram naupangte chu an him angreng hle a, 1.28% vel chauhin hetiang hi an tawk a ni. Andhra Pradesh, Assam, Bihar leh Delhi te a sanna an ni.
Heng kan sawi taka tel lo sexual abuse-a ngaih theih dang a la awm a. Fawhluih (forceful kissing), zinna mipathmeichhiatna thila inkhawih (sexual advances during travel situation), puipunna hmuna mipathmeichhiatna thila inkhawih (exual advances during marriage situation), naupang private part enluih tir leh naupang zahmawh milem (pornograpy) entir te pawh zirchiangtute chuan an zir a ni.
Forceful kissing-ah hian Mizoram chu a sang ber a, zirchiangtute zawhna chhang hmeichhe naupang 86.18% chuan hetiang hi an lo tawng tawh niin an sawi. Gujarat (79.81%) leh Madhya Pradesh (79.10%) te hi an sang bawk.
Sexual advances during travel situation hi Mizoram tleirawl (kum 15-18) te hian an tawk nasa a, India ramah a sanna ber niin 57.58% velin an tawk a ni. Kerala (54.22%) leh Assam (47.52%) te a sanna an ni a, Uttar Pradesh (16.34%) fleh Bihar (23.61%) te a hniamna an ni.
Sexual advances during marriage situation pawh Mizoram tleirawlte chu a tawk nas an ni a, kum 15-18 inkarah hian 45% velin an tawk a ni Kerala (52.22%) leh Assam (48.37%) te Mizoram aiin an nasa zawk a. Hmeichhia bikah Madhya Pradesh an sang fal a, Mizoram erawh chu a inang deuh reng thung.
Private part entir hi Mizoram tleirawlk leh rawlthar (kum 15-18) te'n India ramah an tawk nasa ber a, 60.85% velin an tawk a, Kerala (52.23%) -in a dawt.
Pornography inentirah hian Mizoramchu a sanna pawl a ni a, Assam (64.72%) leh Andhra Pradesh (54.66%) te an dawt a ni.
Naupang an rilru tihnual thei tur zawnga tih – emotional abuse-ah hian Mizoram naupangte chu a zia awm pawl tak an ni a; 33.23% velin emotional abuse hi an tawk a ni. Rajasthan (32.36%) zia awm berin Mizoram leh Goa (33.66%) te'n an dawt a ni.
Zirchianna hi Ministry of Women and Child Development Government of India bultuma Study onChild Abuse: India 2007-in a hmuhchhuah dan a ni. Prayas, Save the Child leh Unicef te tangkawpin an zirchianna hi an nei a ni.
Nauchhiatna ram?
Aizawl Civil Hospital pengah tleirawl pahnih an inbe malh malh a, nakinah chuan a mipa zawk chu a kal ta nalh mai. A en rengtu tan chuan an innawr an innawr hnu-ah pakhat chu a kal ta a ni tih a rin hriat theih. Tih hreh deuh an nei a, an innawr a ni ngei ang.
Kawng thlang lamah chuan damdawi dawr a intlar phei pat a, chu tleirawl te chuan damdawi dawr lam chu a pan a ni.
nau pai loh nana invenna damdawi chi khat
Rei lo teah amah nghaktu tleirawl (nula) lam pan chuan a let leh a, an inen a, an nui var var mai. Naupai lo tura invenna an nei ta! An thawveng huai ngei ang.
He mite pahnih ang hi midang pawh an tam mai. Aizawlah hian tleirawl leh nula/tlangvalte zingah nau pai loh nana invenna damdawiin hralh a tla hle niin a lang.
Damdawi zuar tamna, Aizawl hmun laili-a mi, Hospital Road-a damdawi dawr hrang hrangte chu Zozam Weekly-in a bepawp a, nau pai lo tura invenna damdawiin hralh a tla hle tih a hriat theih.
Tunlai hian nau pai loh nana invenna damdawi chi khat, lar chak tak mai a awm a, chutiang damdawi chu a ni hralh tla chu!
He damdawi* hi Sikkim lam atanga Mizoram-a lakluh a ni a, mipat hmeichhiatna hman hnu darkar 72 chhunga ei tur a ni. Tichuan, an rai lo ang!
A pangah chuan: "It can prevent an unplanned pregnancy," tih a inziak a, STD (Sexually Transmitted Diseases) laka a ven loh loh thu te leh rai tawh tan chuan awmzia a awm loh thu te a chuang bawk. Chu damdawi chu Aizawl nula/tlangvalte hian an lo mamawh hle niin a lang!
Zozam Weekly chuan damdawi dawr 12 a bepawp a, dawr 2 chuan an zawrh ngai loh thu an sawi. A dangte chuan hralh a kal thu an sawi vek. A zuar ngai lo dawr pahnihte pawh hian miin an zawt nasa tih an sawi tho.
A zuarte sawi atanga a lan dan chuan - he damdawi hi pawmlai nei lo, nula leh tlangvalin an lei nasa a, tleirawl te te, hmel en pawha la naupang tih hriat ngawih ngawihte'n an lei viau bawk. A leitute zingah nu leh pa chu awm ve bawk mah se, an awm pheuh pheuh chauh.
"Thalaiin an duh khawp mai, nula leh tlangvalin an hmang nasa. Tleirawl te te pawhin an rawn lei a, mahse, an hmel ena nupui pasal nei lo tih hriat theih ang chi hi chu kan pe lo ve tawp mai," damdawi zuar pakhat chuan a ti.
"Hralh a nuam khawp mai. Zep thu a cheng lo a, nupa ni loin an hmang nasa tih chu a chiang khawp mai. Dawr dang ka sawisak thei lo a, keini-ah hi chuan nu leh pain an rawn lei ngai lo," damdawi zuar pakhat chuan a lo ti ve bawk.
"Tleirawl te te pawhin an rawn lei, a then phei chu sikul form ha te an nia... Nu leh pa lamin an lei vak lo," tiin damdawi zuar hlun tak pakhat chuan a sawi.
Tarlan tawh angin, a zuar ve lo dawr pahnihte pawhin miin an zawt nasa tih an sawi a, nula/tlangval leh tleirawl lamin an zawt nasa tih an sawi reng a ni.
He damdawi zuar, Zozam Weekly-in a biakpawhte chuan hmeichhia aiin mipain an lei nasa zawk tih an sawi vek.
"Nupui la nei lo, mipain an rawn lei tlangpui. Hmeichhia hian an rawn lei ve tho a, mahse, an tam lo. An zak a ni ang te kan tia, an bialpa te'n an rawn lei thin a ni ang te kan ti mai mai..." tiin a zuar pakhat chuan a sawi.
"Hmeichhia hi chuan an rawn zawt ve zeuh zeuh chauh... mipa deuh zelin an rawn lei," tiin damdawi zuar pakhat pawhin a sawi a, midang pawhin chutiang lam hawi chuan an sawi vek.
A ngaiin an lei nasa a, a leitute hi a tlangpuiin a hmang tawhte an ni deuh zel nia an hriat thu an sawi hlawm. Chutih rual chuan 'mithar' pawhin an lei reng tho niin an sawi bawk. A hmang tawh te'n an zawngchhang a, a hre thar an awm reng bawk niin a lang.
Kumtluanin he damdawi hi hralh a kal tih an sawi vek a, dawr thenkhat (dawr 10 zinga a tam zawk) chuan December leh January-ah hralh a kal zual niin an sawi bawk. Amaherawhchu, he damdawi hi Mizorama a rawn thlenna a la rei lo a, nikum April vela rawn thleng chauh a ni. Chuvangin, December leh January hi vawi khat chiah a la paltlang.
A zuar thenkhat chuan thim hlim leh zan lamah hralh a kal zual niin an sawi bawk.
A zuar damdawi dawr 10-te hian he damdawi hi hralh a tla hle tih an sawi vek a, chutih rual chuan nau pai lo tura invenna damdawi dang pawh hralh a tla tho tih an sawi vek bawk. Amaherawh chu, tunlaiah chuan "he damdawi" tluka hralh tla erawh a awm lo niin an sawi hlawm.
Nau pai lo tura invenna damdawiin hralh a tlak viau rual hian nau tihtlak (abortion) pawh Aizawlah hian a harsa lo hle. Nau titla hi a zat chhinchhiah a ni lo a, 'a hluar' ti emaw, 'a hluar lo' ti emawa huai taka mipui hmaa sawi ngam a ni lo. Amaherawhchu hemi chungchanga biakpawh doctor-te chuan nau tihtlak hi a hluar an rin thu an sawi hlawm. Huai tak chuan an sawi ngam chuang lo.
Doctor pakhat, gynaecologist (hmeichhe specialist) chuan tun hma chuan nau tihtlak hi a tih thin thu a sawi a, a pianthar hnuah erawh a tih ngai tawh loh thu sawiin, a tih thin lai chuan a lun hle tih a sawi.
"Midangah eng nge ka hre lo a, kei chu min pan nasa. Mahse, khatiang ka tih lai khan ka hlim ngai lo. Pawisaah hlawk mah se ka hlim ngai lo. Pathian zara ka pianthar hnu hi chuan ka sim hmak a, damdawi mum chawh ringawt pawh ka duh tawh lo. Vanram kai duh chuan hetiang tih hi a theih loh," chu doctor chuan a ti.
Nau titla tura amah pantute zingah an nu te'na an kalpui an tam tih sawiin, "A hrilh ngamte chu an nu te'n an rawn kalpui mai. Mahse, chutiang chu an tam lo," tiin Zozam Weekly a hrilh.
"A ruka rawn kal an tam a, nu leh pa hrilh ngam lo chu tam zawk tak an ni! Mipa kalpui an tam a, mipa kalpui loh hi an tam lo," a ti bawk.
"Krismas result an rawn ti mai thin," tiin fiamthu titakin a sawi a, "A tam ber chu chutiang chu an ni," a ti bawk.
Gynaecologist pakhat chuan amah pantute zingah kum 18-25 mi an tam bera a hriat thu a sawi a, kum 18 hnuai lam pawh an awm nia sawiin, "Kum 14 mi lek lek te pawh an awm mawle!" a ti.
Doctor zingah hian hetiang ti duh leh ti duh lo an awm a, tun hnaiah hetiang ti duh lo hi an pung hle nia hriat a ni. Aizawl Civil Hospital-a gynaecologist pakhat chuan: "Abortion duh lo hi kan pung, Civil-a mite phei hi chu a duh lo vek kan ni ang," tiin a sawi nghe nghe.
Amaherawhchu, gynaecologist zingah a ti duh lo an pung a nih pawhin abortion a hluar lo tihna a ni ngawt thei lo ang; a ti duhte an hlawk ting tihna a ni thei!
Nu leh naute tana thil tha beiseina avangin nau hi tihtlak theih a ni a, hei erawh nau neih duh loh thil a ni lo. Mizoramah pawh damdawi in-ah ngei chutiang chu an ti thin.
India sorkar chuan hetiang atan hian Medical Termination of Pregnancy (MTP) Act, 1971 a nei a, 2002-ah herrem (ammend) a ni. He dan hian nu leh naute hmakhaw ngaiin nau tihtlak hi a phal a, kar 20-a upa naute thleng a huam a ni.
Naute chu piang ta se, nu hriselnain a tuar dawn a nih chuan he dan hian nau tihtlak a phal a, nau paitu chu rilru kim lo a nih chuan tihtlak a phal bawk. Naute nu leh pate chuan eizawnna an nei lo a nih te, upat hnua rai te, insiam/indang - mahse, rai ta tho te, chhang zing lutuk te, nautein a mamawh tawk hnute tui dawn tur a nei dawn lo a nih te, fa ngah lutuk te, pawngsual vanga rai te, chhan hrang hrang avangin he dan hian nau tihtlak hi a phal a ni. Chutiang chu India ram pumah kalpui a ni a, Aizawl Civil Hospital-ah ngei pawh hian kalpui a ni. Nuin AIDS a vei a, naute chu rawn piang se AIDS vei sa a nih dawn avanga tihtlak te pawh an awm.
MTP Act, 1971 hmang hian 2008 chhung khan Aizawl Civil Hospital-ah vawi 47 nau tihtlak a ni.
MTP Act hmanga 2008 chhunga Aizawl Civil
Hospital-a nau tihtlak zat:
January - 3
February - 4
March - 6
April - 5
May - 3
June - 1
July - 6
August - 6
September - 3
October - 3
November - 3
December - 4
A vaiin - 47
Read more...


text:
Author :
Vanlalruatliana
Renthlei
1) Switch off la, 10-15 sec. vel han nghak phawt teh. (Switch off dawn hian Power button kha hmet vang vang la, Power off tih kha select theihin a awm ang.
2) Volume Up leh power button kha hmet vang vang la, a hnuaia milem ang hi Recovery mode a lo lang ang.
(Thenkhat ah chuan Volume up leh power key leh home key a ni thin bawk).
3) Volume up and down key khan Wipe data/factory reset tih ah khan chhuk la, (a theih loh chuan Vol Up Button kha hmet vang vang la, factory reset menu kha a select theih ang).
4) power button kha hmangin select rawh le.
5) A dawt ah “android recovery option want your conformation, you want to factory reset your android device? tih a lo lang mai thei a, confirm or OK or Yes kha thlan mai tur.
6) I nghak vang vang ang a, data a reset chhung kha a rei zawng a inang ngai lem lova, chuvangin battery low dawn ah tih a tha lem lo.
7) A zawh hnuah phone thenkhat chu amahin a in restart mai thin a, in restart lova menu bawk a lo lan leh chuan “reboot system” tih kha volume key khan select la, power key khan I OK dawn nia.
Ti khan I phone chu setup thar ang in a lo awm ang a. phone a I thil dah a paih thung dawn a ni.


text:
- Naupang bible tuaktu chu
- Bible hlut zia
- Pathian duh zawnga nung naupang chu
-
A chanchin tam sawi ka tum lo va, midangte angin chanchin ropui sawi tur dang a nei hek lo. Amah hi naupang danglam tak a ni reuh va, kum 6 mi a nih hian khawlbawm siam a ngen mauh mai a, a duh chhan pawh ka suangtuah ngai reng reng loh ama puala Bible neih ve a duh avangin a leina tur khawl a tum a ni. A nu leh pa te hi Pathian lamah kan inhmang em em lo va, ka fapa puala ka ro leisak hmasak ber tur chu Holly Bible a ni tih lam ka ngaihtuah ngai hek lo. Tin, Bible ama puala lei a tum ve mauh mai hi mak kan ti a, tu hnen atanga a hriat nge tih lahkan hre hek lo. Kum 6 mi lek, ziak leh chhiar pawh la thiam chiang mang hlei lovin heti ang thil a ngaihtuah mauh mai hi mihring thlirna atang chuan thil mak tih loh rual a ni lo.
Khawlbawm chu ka siam sak a, a duhdan pawh hi amak khawp a sin! Kan pawisa pek ang te hi a khawlbawmah chuan a khawl tel duh lo va, hei hi i Bible leinan va khawl rawh ka tih changte hian a duh ngai lo va, a thawh chhuah ngei a khawl a tum ve mauh mai a, mak hi kan ti thei khawp mai a. Ama pual Bible leina tur chu an sikul kal loh ni leh an ban hnute hian inhlawhin a khawl ve bek bek a, a pu te ho te, a ni te leh thenawm hote hi an fel em em a, a thiltum an lo hriatin an phur pui bawk a, a thawh theih tur ang chi- chhuat nawh, pheikhawk nawh fai leh sekrek khawih eng iloah an inhlawh tir thin a, nuam atiin nileng leng hian a inhlawh ve fo mai a ni. Mahse, thil mak ve deuh mai chu amah te hian rate hran hi a insiam ve a, a thawh phu tawk aia tam pek an tum chang hi chuan a la duh ngai miah lo va, nikhatah Rs. 10 aia tam hi a hlawh duh meuh lo.
Zan mut dawn hian a khum bulah a khawlbawm hi a hung ran a, coins awm te chu a thing ri raih raih a, a rih belh sawtem tih hriat tumin a chawi chhin vel a, chumi pahin chhun lama a inhlawh dan vel te chu hlim leh inchhuang takin minhrilh siam siam a, a daih dawn tawh ang em? Eng tia rei nge khawl la ngai ang tih te min zawt zan tin a, a thil tum nei tur chuan beih zel a tum tlat a ni. A nu leh pate pawhin kan hrilh leh zirtir ngai loh, apiin a hrilh angin a mut dawnaha tawngtai a, tichuan, tui takin a muhil sek sek thin. Tun hnuah hian Peka kha Pathianin ama kawng kan zawh theihna tura min zirtirtu tura a lo tirh tih leh Peka nuna zir tur kan ngah zia hi ka hre chhuak chauh a ni.
Ni khat chu chhun lamah damsam meuh lovin a inhlawh a, a lo haw chuan a nu nen kan lo lawm a, mahse, nidang angem em chuan a hlim vak lo niin kan hria a, a pang te kan chul sak a, a lo sa var mai reng a. A phur nan tiin a khawlbawm chu hawna Pawisa awm zat chu chhiar ka rawt a, a phur em em mai a, kan hawn laite chuan a nui sensen reng mai a, a hlim a ni. Pawisa chu kan han chhiar a, Bible leina a la daih tlat lo! A hnual raih a, a hlim hmelte chu a chuai zo va. “Apa, engzatin nge a la daih loh? Bible lei ka chak tawh a sin” a ti chuai raih a. A la daih lohna zat te hrilhin a daih tep tawh thute ka hrilh a, amahah chuan phurna pawh a lo lang chhuak ve leh thuai a. Ka pawisa pek belh a, leitir ka tum lahin a duh bik der si lo va, a intuak ve leh rih a ngai dawn a ni.
Sikul kal chunga inhlawh a nih ve miau avangin a inkhawl rei ve ang reng a, a vawikhat hlawh a lo tam bik lo bawk nen. Ni khat chu a pi leh pute nen huanah an kal a, serthlum lawha inhlawh ve leh turin an lo sawm a, nuamsam vak lo mahse ka chhut sak danin vawiinah Rs. 10 a hlawh chuan a Bible leina chu a daih tawh dawn a ni. Chuvanga nuamsam vak lo chung pawha inhlawh ve leh hram kha a ni a. Tin, huan kal hi nuam a tih em avangin nidangah pawh kan dang thei ngai meuh lo thin kha a ni a. Chumi tlai an lo haw chu a khua a lo sik haw hluah mai a, a mit meng pawh a sen-eng deuh ram a. A khawlbawm kan hawn leh laite chuan hlim luih a tum hle tih a mit mengah pawh a hriat theih a, pawisa zat chu kan han chhiar leh a, ama pual Bible leina tur chu a daih ta chiah mai le! Khami tuma Peka lawm hmel kha eng tawng hian nge hrilhfiah zo vang le? A zuang tawr tawr a, a nu nen chuan min kuah chung chung a. Kha kha Peka hlim hmel kan hmuh hnuhnun ber hun a ni dawn tih kan hre lawk bik si lo.
A natna chuan a ching chau ngang a ni ang a hlim rei lo kher mai! A khawsik a san avangin damdawi kan eitir thuai a, “Naktukah i dam ang a, i Bible tur kan lei dawn nia aw” katih pawh chuan a nui lui thei hram chauh a ni. Zan lamah chuan a khawsik chu a kaih tan ta mai a, hmanhmawh takin Damdawi In kan pan chung chung a, mahse, engkim a tlai zo ta si. A natna chu a lo na em a, Malaria PF rang berchi leh mitliam leh thinlian a inpawlh a, a bible lei ni tur atuk khawvar leh a Bible hmel hmu hman lovin Vanlalpeka min petu Pathian chuan ama ta a nih angin min lak sak leh ta a ni. Peka… Kan va ngai tak che em.
Peka nun hian thurochhiah tam tak min pe a, amah avang hian keini chhung chauh ni lo; kan thenawm hote nen hi chuan kan fate tana kan ro chhiah hmasa ber atan Bible kan lei sak vek tawh a ni. Ni e, kan fate hi Pathian min pek a ni a, a hmangaihtu hnena awmtir leh a chanchin bang lova hrilh hi keini an nu leh pate bat a ni. Tin, keimah ang hian, i hmangaih ber a laksak hunah chauh em ni Lalpa rawng i bawl dawn? Pathian rawngbawl tur hian i kut leh ke tih tliahsak hun i nghak kher dawn em ni? I neih hlu ber laksak kher ngai lo hian a rawngbawl turin a nghak reng che a sin.
Author : Jona Fanai Jr.


text:
Manmasi Digest reporter Laltanvel in Manipur Tipaimukh Constituency-a MLA candidate hai po 'Common Questions' siem in written interview a thaw pui tawl a. Chu le inzawmin a hnuoia hi Tv. Ngurrivung le an tititna Inpui.com ah Manmasi Digest editor Pu Timothy Z. Zote hrietpuina in insuo sawng a nih. Candidate dang hai le titina hung insuo ni bawk a tih. – Inpui.com Admin)
I pa hming, i nu hming, i unau nei zat le an hming le an sin thaw hai i mi hril thei ding?
>>> Ka pa hming Ngurkhawsiem, ka nu hming Khawlpui. Unau piengpui pahni ka nei a, an hming hai chu Ramtharngai le Zalennuom annih. Kut sinthaw an nia, pasal annei veve an ni tah.
I nuhmei hming, qualification le occupation.
>>> Nuhmei ka la neinaw a. Tuta hri a ding hin chu ram le hnam hi ka hmangai tak a nih.
I Education qualification? Ei hnam society-a nina I lo chel ta hai?
>>> M.A. (Political Science). Ei hnam a hin nina hril tlak khawm ka la neinaw ie. Anachu tlin le tlin lovin HSA Jt Hqrs thenkhat a hai chun Treasurer le Information Secretary sin hai ka lo thaw ve hlak.
MLA i nuomnasan, manifesto le Party ticket/independent candidate i ninasan.
>>> MLA ni ka nuomna san lien tak chu Pathiena inthawka suok hmangaina indik tak leh ei ram ei hnam hi siem ka nuom lei a nih. Manifesto -(email ah attached)
Independent candidate ka ni a, independent candidate ka nina san chu tulai ei ram politics sui chet chet chun ei ram tadinga hmasawna tam lem le hrat lem a hmalak theina ‘chance’ a tam lei a nih.
Tipaimukh Constituency hi constituency danghai neka inhnuoi lema hril hlak hi iem a san niin i hriet a?
>>>Ei Kristienna hi a tak taka hmang lovin le Pathien tina tak tak khawm nei lova sin ei thaw lei niin ka hriet.
Mi tamtakin MLA an hung kai a, a vote tlingtu mipuihai nekin hmun dang mihai an hmangaiin an ngaihlu nawk lem pei hlak an ti hi thudik tlingin i hriet am? Asan iem?
>>>Iemani chen a chun thudik tlingin anlangna lai chin khawm um in ka hriet. Asanchu, MLA Election campaign lai an theina le varnahai hmanga theitawp a hmala puitu anni leiin. Amiruokchu hi lei hin a vote tlingtu mipuihai nekin hmun danga mihai an ngaihlu lem vawng tina a ni chuong nawh.
“Tipaimukh Road chu Motor in ei tlan a, ei in bawr bawr a, lampui a hung inteta ei thanghar pha’t chun Hmar biel ei tlung an tah tina a nih” tia tawngbau um hi ieng anga sukbo chi am ning a ta leh? Lampui el chau khawm ni lo, a ram sung Development dan a hin lungawium tawkin i hriet am?
>>> ...ti tawngbau um hi sukbona ding chun bieltu MLA’n thuneitu hai kuomah a ni dan ding ang tak a intluna, theitawpa a sinthawtu, labour-hai khawm an himna ding pek a nih. Ei ram sung a khuo tamtak lampuiin a paw mek a, hmasawnna khawm hmu ding a um mek. Amiruokchu, mi ram, state danghai, constituency danghai hmasawnna en chun ei lampui le ram hmasawnna hai hi lunglai a na ngawi ngawi a nih.
Ei lampui siemthatna ding le ei ram hmasawnna ding chun mipuiin vote zawr lovin, mani sie-le-tha hrietna thienghlim tak hmanga, Pathien tina neia ei vote hlutak thlak hi anih.
Pherzawl District Hmar khuo hming ngeia Manipur sawrkarin a hung siem hi lawm a um ruol ruolin tha taka a function theina ding hin mipuiin ieng ang mawphur-na am an neiin i hriet a?
>>> Mipuiin a lawm dan thiema, a sinthawtu (offical) hai tha tak a tawiawm a. Chun sawrkar Department-hai le a sinthawtu (staff) hai a tak taka um lova, a thu chauva an um chun huoisen taka, thudik tan a sawisel (complaint) ngam ding ei ni bawk a nih.
Lo tling ni la, Manipura Hmar Magazine umsun Manmasi Digest ta din thaw pek nuom nei i ti? , I nei chun i mi hril thei ding?
>>> MLA lo tling ta lang chu Manmasi Digest hi hi neka thalem (tuta mi hi a thanaw tina ni lovin) le mipui hip thei dingin suok ngei a tih. Chun, a copy khawmhi hi nek hin tam lem in, indar zau lem ngei bawk a tih.
Mipui kuoma incha nuom le hril nuom i nei hai tawiten mi hril ta la, maw?
>>> Mipui kuoma incha nuom le hril nuom ka hau a chu a poimaw tak pakhat chau hril ka nuom. “PATHIENA INTHAWKA SUOK HMANGAINA INDIKTAK LEH EI RAM EI HNAM HI INDINTHARNAWK EI TIU” ti hi a nih.
MLA thlangtling lo ni la, chun, in party-in Ministry lo siem bawk inla portfolio iem chel in ring a? Chun, i term sung ieng ang development am i bielah kei lut i tum a?
>>> MLA thlangtling lo nita lang chu ruling party zawma portfolio tha tak chel ka tih ti ka ngaituo hranpa chuong nawh a, chu nek hmanin ka MLA biel sung a Development thil reng reng a ni dan ding ang taka a um theina dingin hma lang ka ta, ka hlaw (salary le allowances) bak chu cheng khat khawm la peng ngai naw ningah. Chun, Independent ka ni angin, zalen takin ei ram tadinga hmasawna a umtheina dingin party dang hai inthuruol a hma lak dan hai khom ngaituo ning a tih.
Pherzawl District Headquarter Pherzawl hi hmun danga sawna, chun Sub Division dang laklut ngei tuma hmalakna um anga hril hi, tling ni la, dang thei i ti?
>>> MLA ka tling chun Pherzawl District Hqrs hmun danga sawn tum a ni chun mipui hai le thang kawpin dang thei ka tih. Asanchu, India ram hi democracy, a tam lem rorelna a ni a, Pherzawl district sunga hin a hnam bing anga tiem chun Hmar hnam hi a tam tak ei nih. Chun Pherzawl hi khawtieng tieng a inthawk khawmin an laili remchang tak a ni bawk. Sawrkarin ei khawzawla District Hqrs a hung inthut ta chun Pathien le mipui hai zarin humhim thei ka tih.
Pherzawl District hi ADC member iengtikam nei thei dingin i ring a? An nei thei din ADC member iengzam nei thei an ta? Pherzawl dist hi MLA delemimitation nei hunah iengzam MLA nei thei dingin I ring a?
>>> Autonomous District Council indik tak (Sixth Schedule hnuoia) chu MLA hai khat chauh a an thaw thei ni lo a na. State bakah Central sorkar khoma hril a nei hlak a nih. ADC indik tak nei theina hnai tak ding awm a inlang chu tuita political movement thuoitu haiin sorkar le inremna thulung thatak an ziek thei hunah ning a tih. Legislators hai in bawzuinaw ding tina a ni chuong nawh a. ADC member le MLA constituency zat chu population le criteria dang dang en hlak a ni, tu el a lo hril thil chi a ni nawh. Amiruokchu, thanglak dan ding plan lo siem lawk ngei ngei chi a nih.
Vote petu ding che le an khuo hai hi ieng ang chie in am i ngaihlu in i hmangai a? An ta dingin ieng ang thiltha le hamthatna am thaw pek i tum? Ieng ang chie in am a biel mipuihai hi i hmu a?
>>> Vote mipetu ding mipuihai hi an khuoa hai ke a fein intin deuthaw ka fang suok tah a. Tipaimukh biel a in um hai hi zaah sawmkuo pasari (97%) vel chu an in a hai lut tang ka tih. Ei harsatna hai hi ka hriet chieng hle a, in thenkhat a lem chun chibai ei hang buk a, an mit menga ringawt khawm pawisa beisei niin ka hriet tawl a, lungsiet an um tawl hle. Election lai a sum tlawmte an dawng lei a sawrkara hamthatna an dawng ding reng hieng – bufai, chini, khawnvartui, lamlien tha, electric, damdawiin le a dangdanghai an dawngnaw / an hmu naw hin ka lunginsiet tawl in ka lunglai hi ana ngawi ngawi el anih.
Kum 2012 a Voters17409 kha tukum 2017 a 17749 a nina thua hin hril nuom i nei am?Hi hun sung hin Additional tamtak a um a, Deletion khawm tamtak a um a. A/C dang le tekhi in kum 5 sunga mi 340(Avg) chaua ei pung hi ieng anga hma lak am tul le thain i hriet? Hmalakna dam i lo nei ta am?
>>>Voter ID nei lo tam tak an um lei a nih. A umzie chu khawpuiah mi tam tak an um tawl ta a, an nu le pa hai chun voter ID an nei deu fur. Anchu khawpui a umhai chun voter ID uksak hmanlo an tam. Chun, Tipaimukh biel hi mi tam takin an rausan pei a ni ti ei hriet a tul. Mizoram le Tuithaphai a inpem khawm hriet ding an tam. Iengleia an inpem am a na ti chu nang khoma hril ngai lovin i hriet ka ring. Hi le inzawm in ei ram sungah thaw ding tam tak a um a; a poimaw bek bek laia mi chu road tha nei a nih. Chun healthcare tha le fak le dawn zawngna tienga hmasawn. Manifesto ah khan tam tak thaw ding ding kan chuon hrim a ni.
Tipaimukh A/C sunga mipui chu pawisa a inchawk thei an nih ti hi thudik a ni am?
>>> Tipaimukh A/C sunga mipui chu pawisa a inchawk thei annih, an ti hi thudik a nih ti theina lai chin a um. Amiruokchu Tipaimukh A/C sunga mipui hai hi an reng chun pawisaa inchawk thei vawng anni nawh ti hi ka hrietchieng hle. Ei ram a hin Baal hmaa la dingthathuon ngailo mi tamtak Lalpan a la nei anih, ti ka hrieta chuleiin Tipaimukh A/C mipuihai hi an rengin sum a inchawk thei an ni nawh.
Sawrkar thawktu tamtak an thawkna khuoa umlo hi thlangtling lo ni ta la ieng ti angin am thawng i ta?
>>>Sawrkar thawktu postingna hmuna um lohai hi MLA lo nita lang chu an posting-na hmun senga um dingin hril ka tih. Kei ngei khawm biel sunga um dinga insiem ka nih. An sinthawna a an um le an umnaw sawrkar ah indiktakin report pe hlak ka ta, sawrkar sinthawtu an sinthawna hmuna umnawhai chu an chungah dan in ro a hung rel el ding a nih.
Ditsakna: Manmasi Digest chun hlawtlingna insang tak hung chang din ditsakna kan inhlan che.